Ekintza morala | Filosofía y ética | Xuletas, chuletas para exámenes, apuntes y trabajos\nEscrito el 18 de Octubre de 2019 en vasco con un tamaño de 9,74 KB\n4.DETERMINISMO PSICOLOGIKOA ETA PSICOANALITIKOA:\n: W,leibniz formulatu zuen teoria horrek dio motibo indartsuenak nahimena determinatzen duela eta eta askatasunez aukeratzerik\nTeoria hau adierazteko asto goseti bat, bi belar multzo berdinen artean eta distancia berean jarriko bagenu, gosez hilko litzateke baliteke gai izango multzo bat aukeratzeko\n: F.Freud asmatu zuen, teoria honek dio, pertsona baten bizitza animikoan instinto eta errepresioaren arteko oposizioan gertatzen da.\naskotan instintoak gaituena es dago gure kulturan onartuta eta errepresioak gordetzen ditu inconscientes instinto horiek izkutatuta dauden es dira ikusten baina egon egon badaude eta askotan gure ekintzak bideratzen dituzte.\n: Skinner, teoria honen arabera etiketan hobeto harturiko jokabideak indartu egiten dira sarien bitartez .Subjektua librea sentituko lirateke aske izan gabe, ezingo lituzketen aukerak, jaso duen etiketak baldintzatuta egongo liratekeelarik.\nDeterminismo economico marxista\nK.Marx, gizartearen azpiegitura edo antolaketa ekonomikoak, historiaren aldiak eta beraietan gertatzen diren gizabanakoen consciencia pentsaerak eta portaera baldintzatzen dituzte. Sistema ekonomikoa baldintzatzen du kultura eta horren ondorioz kultura horren barruan dagoen guztia, gizakia barne\n153Gizakiaren ekintzak( morala)\nIzaki guztien artean gizakia bakarrik da gai ekintza moralak egiteko,gizakiak egiten dituen ekintzen artean batzuk inconscientes egiten ditu:arnasa hartu, lo egin, jan, ibili, jan, edan. Ekintza horiek ez dira ekintza moralak,olerkiak idatzi eta ordenagailuak programatu besteak beste naiz eta kontzienteki eta libreki egin eta ondorio praktikoak izan, es dira ekintza moraltzat hartzen. 153.1MORALA Zer egin behar dut?\nGezurra esan ala egia esan...Gizakiaren portaera fidatzen dituzten arauak lantzen ditu.Ekintzak erregulatzea bilatzen dute,Morala praktikoagoa etika baino,zeren hausnarketa etikoan oinarrituta dauden arau batzuk zehazten baiditu.ETIKA Arau moralak deitzen ditugun horiei buruzko hausnarketa da,gizarte batean arauak beharrezkoak ote diren eta arguidiatu zergaitik babestu arau batzuk eta beste batzuk ez.\nEtika batez ere teorikoa da.153.2ARAU MORALAK Agindu eran dagoena da,balio moralen adierzpena.Zer dira balio moralak?\nBalio moralak,gizakiek beren artean eta beren bizitzan garatzeko inguruarekiko dituzten harreman kalitateak dira.Balio moral.Ezauga.3 dira:1 Auto obligazioa: Me obliga a mi a actuar asi,Hain baliotsuak balira bezala agertzen direnez gero, agindu horiek betetzera behartuta sentitzen da gizakia. 2 Unibertsaltasuna:\narau moralak dituen pertsona batek uste du, horiek mundu guztiarentzat direla onak,(bere baloreak unibertsalak biurtzeak nahi duena) 3.Baldintzagabetasuna: baliotsu gisa agertzen direnez, beste helbururik ez da kontuan hartzen. Baliotsuak dira besterik gabe, horregaitik bakarrik bete dira, jendearen onarpena sari bat jasotzea eta abar.\n153.3 Moralaren ikuspuntutik pertsona bat ekintza baten erantzulea izateko hiru baldintza bete behar ditu:\n:Pertxona horrek jokatzeko aukera bat baño gehiago izan behar ditu eta ez du aukera jakin bat hartzera beharturik egon behar.\n2 Gutxieneko gaitasuna izatea\n: Pertsona egindako zergaitia eta arrazoiak emateko gaitasuna izan behar du. Hori dela eta, adimen urriko zenbat pertsonak gutxieneko gaitasunik dute, ondorioz, ezin diegu erantzunkizunik eskatu.\n3 Ekintzen ondorioak onartzea\n:Pertsonak egindako edo eta egindako ekintzen ondorioak onartu behar ditu beraz askatasunez egindakoaz bakarrik izango gara erantzuleak askatasunez egindako guztia\nBalio moralak Ekintzak eta arau moralak Kontzientzia morala Barne askatasuna ekintza moralak Ekintza baten erantzulea Erantzukizuna


Xabier Lete Nazioarteko VI. Poesia Saria martxan da – KULTUR SHAREA\nAbenduaren 5era arte egongo da lanak aurkezteko epea zabalik. Irabazleak 12.000 euroko saria eramango du. 2022ko martxoan emango dute ezagutzera lan irabazlea.\nXabier Lete Nazioarteko VI. Poesia Sariaren deialdia martxan da. Deialdi honetarako 12.000 euroko zenbatekoa emango du Gipuzkoako Foru Aldundiak, kultura sustatzeko eta hedatzeko asmoz. “Garrantzitsua da Gipuzkoan erreferente izan diren sortzaileen memoria denboran zehar mantentzea, eta era berean, beharrezkoa da sorkuntza lan ildo horiei jarraipen bat ematea, horretarako sortzaile berriei laguntza eskainiz”, adierazi dute.\nNahi duten idazle guztiek har dezakete parte lehiaketan, edozein leku eta herrialdekoak direla ere, lan bat edo gehiago aurkeztuz, baina aurreko edizioetako irabazleek ezin izango dute berriz parte hartu.\nLehiaketara aurkezten diren proposamenak gai, neurri eta errima librekoak izan beharko dira eta gutxienez 500 lerro izan beharko dituzte. Euskaraz idatziak izan beharko dira, originalak eta argitaratu gabeak. Sariaren irabazlea 2022ko martxoan jakinaraziko da.\nLehiaketan izena emateko eta lanak aurkezteko bide bakarra telematikoa izango da, Gipuzkoako Foru Aldundiak horretarako propio prestatutako webgunearen bitartez.\nOrain arte irabazle izan diren egileak eta lanak izan dira: 2012an Karlos Linazasororen Ezer gehiago behar gabe, 2014an Luis Garde Eremuen birkalifikatzea, 2016an Asier Serrano Linbotarrak, 2018an Juanjo Olasagarreren Ia hemen, eta 2020an Jon Gerediagaren Natura Berriak.\nTags: Xabier Lete Nazioarteko VI. Poesia saria\nIrailaren 24tik urriaren 10era egingo da 30. Poltsiko Antzerkia Jaialdia, Donostian\nNazioarteko PEN klubaren 100. urteurrenaren harira, erakundearen historia kontatzen duen liburua aurkeztu dute


Andrea Muniáin - Getxophoto\nHome ›2021eko edizioa ›Artistak ›Andrea Muniáin\nGorputzak sexualizatu eta osatzen diren espazio fisiko eta digitalak imajinatuz, norberak bere buruari argazkiak ateratzeko sortutako instalazio parte-hartzailea da Fotollamada.\nLana zulodun horma handi moduko bat da, bai burua eta bai eskua, telefono mugikorra hartuta, sartzera gonbidatzen gaituena. Hormaren alde batek gimnasio bat irudikatzen du eta besteak hoteleko gela bat; biak tresna digitalekin deformatuak izan dira eta aurrean ispiluak dituzte jarrita. Hotela eta gimnasioa gorputzak sexuaren eta ariketaren bidez sortzen eta konfiguratzen diren espazio gisa aurkezten ditu Andrea Muniáinek. Ispilu ugari izaten dira bi leku horietan, eta gorputzaren islada eskaintzen dute gorputza bera eraldatzen ari den bitartean. Irudi digitalak funtzio hori zabaltzen du, prozesua hilezkortzea ez ezik, prozesua bera eraldatzea eta Interneten publiko egitea ere ahalbidetuz.\nArtista nafartarraren lanak gorputzaren gurtzari buruz ironiaz hitz egiten du. Horretarako, praktika sexualak eta ariketa fisikoak gorputzaren identitatearen sorkuntzan eta bere hedapen digitalean duten eragina lotzen ditu.\n1994an Tuteran jaioa, Andrea Muniain arkitektoa eta diziplina anitzeko artista da. Digitaltasunaren eta gorpuztasunaren artean indarrean dauden harremanetan jartzen du arreta, eta gorputzen irudikapen digitalaz harago, irudikapen horien osagai politikoa aztertzen du, indarrean dagoen erregimen estetikoa kritikatuz. Gaur egun, bere lana bodyscapesak garatzera bideratuta dago, fisikalitatea eta birtualtasuna lotzen dituzten hurbilketa materialetara, hain zuzen. Andrearen lana kultur erakunde, arkitektura estudio eta unibertsitateekin lotuta dago, horien artean La Casa Encendida, MATADERO, Takk architecture, UTS Sydney edo ELISAVA daude. Egun, ekoizpen materiala eta Alacanteko Arkitektura Eskolako ikertzaile lana uztartzen ditu.\nNon: Amezti aretoa (2. zenbakia mapan)\nHelbidea: Amezti 6, Algorta


Fabrika zahar bat guztiz kiskali du sute batek Ondarroan | Gizartea | Berria\nFabrika zahar bat guztiz kiskali du sute batek Ondarroan\nSan Ignazio kaleko 25. eta 27. zenbakiko etxeak hartu du su; garai batean Ortiz kontserba fabrika zenaren eraikinak. Ez da zauriturik izan.\nSute handia izan da gauean Conservas Ortizen fabrika zaharrean. Eraikina hutsik zegoen, baina, garrek hartu duten indarra ikusita, alboetako lau eraikin hustu behar izan dituzte. 40 familia atera dituzte etxetik, kea arnasteko arriskuagatik. Udalak kiroldegia jarri du familia horien zerbitzura, nahiz eta gehienek familiako eta lagunen etxeetara joatea hobetsi duten. 21:20 inguruan piztutako sua kontrolpean zuten gauerdian, nahiz eta kostatu zaien erabat menderatzea. Ez da zairiturik izan. Hutsik zegoen eraikina joan deneko urteetan.\nEz dakite nola piztu den, baina sutearen ondoren eraikina egoera txarrean gelditu denez, “herritarren segurtasuna bermatzeko” hura eraisteko agindua eman du gaur Zunbeltz Bedialauneta alkateak.\n21:20 inguru zirela eman du abisua herritar batek, eraikinaren teilatu aldetik ke asko hasi delako ateratzen, sare sozialetan hainbat pertsonak jarri dituzten bideoetan ikusi den bezala.\nOndarru #justnow pic.twitter.com/aADe9Te6JS\n— Aiert Goenaga (@aiertgoenaga) 2018(e)ko ekainaren 18(a)\nLaster, garrek indarra hartu dute, eta beheko solairuetara jaisten hasi dira. Ordubete eskasean, garretan zegoen etxearen goiko alde guztia.\nGau luzea izango da gaurkoa. pic.twitter.com/6iaL1jGfVh\nEraikinaren zatiak kalera erortzen daude, beste solairu bat jaitsi aurretik itzaltzea ez da erraza izango. pic.twitter.com/k89SmO5IDS\nSuhiltzaileak eta poliziak joan dira lekura, eta ingurua itxi egin dute. Gurutze Gorriaren laguntza ere izan dute gauean. Ondarroako Udalak jakinarazi duenez, sua itzalita dago erabat, nahiz eta suhiltzaileek lanean jarraitzen duten. Etxetik ateraarazi duten jendea ere bueltan da jada; 01:15ean eman diete horretarako baimena.\nâÂÂÂÂ ï¸ÂÂÂÂ[AZKEN ORDUKOA] Sua erabat itzalita dago jada. Suhiltzaileek lanean jarraitzen dute teilatu zatiak kentzen. Etxea utzi behar izan duten 40 familiak ere bueltan dira. #ondarroa #sutea https://t.co/F6ForoArWK pic.twitter.com/ZUnsQ5Tk6I\n— Ondarroako Udala (@UdalBarriak) 2018(e)ko ekainaren 19(a)


Irekia Eusko Jaurlaritza - Gobierno Vasco :: URA-Uraren Euskal Agentziak eta Pasaiako Udalak hitzarmen bat sinatu dute honako proiektu hau idazteko: Pasaia Donibaneko hondakinen uren kolektore-hodi biltzailea eraikitzeko eta Añarbeko Uren Mankomunitateko Saneamendu orokorreko sarearekin lotura egiteko Proiektua.\nURA-Uraren Euskal Agentziak eta Pasaiako…\nURA-Uraren Euskal Agentziak eta Pasaiako Udalak hitzarmen bat sinatu dute honako proiektu hau idazteko: Pasaia Donibaneko hondakinen uren kolektore-hodi biltzailea eraikitzeko eta Añarbeko Uren Mankomunitateko Saneamendu orokorreko sarearekin lotura egiteko Proiektua.\n<img src="https://www.irekia.euskadi.eus/uploads/cover_photos/22622/original/pasaia_sinadura.jpg" style="max-width:100%" alt="Iñigo Ansola eta Amaia Agirregabiria hitzarmena sinatzen" />\nIñigo Ansola eta Amaia Agirregabiria hitzarmena sinatzen Iturria: Irekia\nURA-Uraren Euskal Agentziak (Eusko Jaurlaritzako Ingurumen eta Politika Sailera atxikia) eta Pasaiako Udalak hitzarmen bat sinatu dute honako proiektu hau idazteko: Pasaia Donibaneko hondakin uren kolektore-hodi biltzailea eraikitzeko eta Añarbeko Uren Mankomunitateko Saneamendu orokorreko sarearekin lotura egiteko proiektua.\nProiektuaren xedeak honako hauek dira. Donibane kaleko azpialdean kolektore-hodi baten eraiketa-lanak definitzea. Añarbeko Sarearekin lotura egitea. Udalaren ur-hornikuntzarako sarea eta ur-hondakinen kolektore sekundarioen berriztatzea. Drainatze urbanoa egitea eta Donibabe kalea zeharkatzen duten azpiegitura eta zerbitzuak lurperatu eta berriztatzea.\nIñigo Ansola URAko zuzendari nagusiak¡ azpimarratu duenez: “Proiektu honek erabateko garrantzia du URArentzat eta Eusko Jaurlaritzarentzat, Pasaiako badiaren biziberritzea bultzatzeko baliotsua baita oso. Eta URAren helburuak lortzeko bide oso lagungarria delako. Alegia, EAEko ur-masen egoera ona mantendu edota lortzea.”\nAmaia Agirregabiria Pasaiako alkateak azaldu du: Gaur sinatuko dugun hitzarmen honek berebiziko garrantzia dauka gure herriarentzako. Gezurra badirudi ere, herriaren zati batek, Donibaneko alde zaharrak, XXI. Mendean aurrera goazela, ur zikinak saneamendu saretik pasa gabe isurtzen jarraitzen du.\nAgirregabiriaren esanetan, “Udal honetan egon garenok, oraingook eta nire aurretik egon direnak gogor lan egin dugu gaurko eguna iritsi zedin. Gaur harro esan dezaket jada gutxi falta dela horren beharrezkoa eta ulertzeko zaila den arren orain arte egin gabe egon den obra gauzatu dadin”.\n“Izan ere, benetako biziberritzeari ekin nahi badiogu, pasaitarren beharretatik oinarriturik hasi beharko dugu, eta gaurkoa horren adierazle da. Eta noski, edozein proiektu gauzatzen dela ere, herritarrekin aurretik partekatuko dugu ulertuta euren egunerokoan eragin handia izango duen proiektua izango dela”.\nProiektu horrek erabateko garrantzia du bi erakundeentzat, Pasaiako badiaren biziberritzea bultzatzeko baliotsua baita oso. Halere, proiektuak zailtasun tekniko nabarmenak ditu. Izan ere, lanok Donibane kalean egin beharko dira: berezitasun nabarmeneko eremu fisikoa. Horregatik, Udalaren eta Agentziaren arteko lankidetza estua ezinbestekoa izango da — jakina, lurraren ezaugarrien ikerketa xehatua egiteaz gain — lanak ondo egite aldera. Halaber, ezinbestekoa izango da Udala eta Añarbeko Uren Mankomunitatearekin — azpiegitura kudeatuko duena — elkarlan estuan aritzea erabakiak hartzerakoan (batik bat, kolektore berria egiteko egon daitezkeen aukeren artean erabakitzerako orduan).\nUraren Euskal Agentziak honako konpromisoak hartu ditu. Ikerketa geoteknikoa idazteko lanak kontratatzea. Lanon egikaritze proiektua kontratatzea. Eta lanon kontratazioaren kostuaren %90a (117.000,00 €) bere gain hartzea. Pasaiako Udalak, bestetik, honako konpromisoak. Eragindako finka pribatuen barruan datuak hartzera. Idazterako orduan, eskura jartzea proiektua idazteko interesgarria izan daitekeen informazio guztia. Proiektu horren onespena. Eta, azkenik, lanon kontratazioaren kostuaren %10a (13.000,00 €) bere gain hartzea.\nAmaia Agirregabiria Pasaiako alkatea


Kontsumo digitala eta bertako alternatibak hitzaldia - Saretuz Donostiako kontsumo eraldatzaiearen sarea - Red de consumo transformador de Donostia\nEgun, kontsumo digitala etengabe hazten ari da, eta horrek eragin handiak ditu ingurumenean, ekonomian, genero-desberdinkerietan bai eta herrien arteko desberdinkerietan ere. Topaketa honetan, teknologiak ekonomiaren deslokalizazioan dauzkan ondorioen inguruan hausnartuko dugu eta bizitza erdigunean ipintzen duten kontsumo kritiko, arduratsu eta eraldatzaileko praktika alternatiboak aurkeztuko ditugu, ekonomiaren birlokalizazioa sustatze aldera.\nLekua: Teila Fabrika (sarrera librea, edukiera bete arte)\nHizlaria: Ekaitz Cancela: kazetaria, kapitalismoaren egiturazko eraldaketak eta horren kultura-adierazpenak aztertzen ditu.\nAntolatzaileak: Saretuz eta SETEM Hego Haizea\nLaguntzaileak: Teila Fabrika, Donostiako Udala eta Gipuzkoako Foru Aldundia\nEgun, kontsumo digitala etengabe hazten ari da, eta horrek eragin handiak ditu ingurumenean, ekonomian, genero-desberdinkerietan bai eta herrien arteko desberdinkerietan ere. Topaketa honetan, teknologiak ekonomiaren deslokalizazioan dauzkan ondorioen inguruan hausnartuko dugu eta bizitza erdigunean ipintzen duten kontsumo kritiko, arduratsu eta eraldatzaileko praktika alternatiboak aurkeztuko ditugu, ekonomiaren birlokalizazioa sustatze aldera. Eguna: martxoak 17 Ordutegia: 18:00-19:30…


Bidelagunak: Gizarte Ekintza Saila : LKALEAK\nBidelagunak: Gizarte Ekintza Saila\nLKaleak Lagunkoia planak sustatutako proiektu bat da, eta hainbat erakunderen babesa jaso du, horietan aritzen diren pertsona apartei esker. Gaurkoan, Donostiako Udaleko Gizarte Ekintza Saileko Almudena Esteberena Merinoren testu bat dakarkizuegu.\nUdal gizarte zerbitzuek Donostia Lagunkoiak hasieratik sustatu dituen hainbat ekimenetan parte hartzen dute, Donostiako gizarteak, sistema (sozial) gisa eta beste sistema formal (osasuna) eta erdi formal (elkarteak eta beste) batzuekin batera, adineko pertsonei eta haien zaintzaileei eskaintzen dien zaintza eta babes hornikuntza osatzea ahalbidetzeko sareak eraikitzeko erronkan bat eginez.\nUrte hauetan zehar, Gizarte Ekintza Saila ongi jabetu da koltxoi komunitarioa baliatu behar dela nahitaez hauskortasunari arreta emateko, batez ere nahi gabeko bakardadearekin, isolamenduarekin eta/edo gaixotasunarekin batera agertzen bada. Eta komunitate batek zaintza eman dezan, bertako kideek bizi duten eta hurrengo urteetan biziko duten errealitatearen kontzientzia hartu behar dute.\nUrte hauetan Lagunkoiarekin batera izandako esperientzietatik ikasi dugu oso garrantzitsua dela prozesuetan laguntza ematea, komunitateak ezagutu eta onartu daitezen. Hauskortasunak esan nahi duenaz kolektiboki hausnartzeko espazioak partekatzea ezinbestekoa dela ikasi dugu; hauskortasuna zaintza jasotzeko aukera ematen duen “egoera” gisa hartuta, eta zaintza eman ahal izateko “egoera” gisa ere bai. Hauskortasuna hurbiletik ezagutu beharra dagoela ikasi dugu, identifikatu eta ekin ahal izateko, bai eta kozaintzak oinarrian dituen balioak zein diren eta keinu txikiek zer garrantzi duten ere. Kolektibo batek zaintza onaren ezaugarriak ordenatzen dituenean, zaintzaren oinarrizko ezaugarrien artean hauek agertzen direla ikasi dugu: ikustea eta ikusia izatea; ezagutzea eta ezagutua izatea; errespetuz eta adeitasunez tratatzea eta tratatua izatea.\nEta ikasketa hori eragile komunitario desberdinekin laguntzen aritu garen“ekimen” guztietan (besteak beste, beti Partaidetzaren eta APTESen eskutik) errepikatu da: adineko erretiratuen elkarteetan, zahar etxeetan zerbitzuak eskaintzen eta jarduerak aurrera eramaten dituztenak “zahar etxeen adiskidetasuna hobetzeko”; ELZko profesionalekin, “zaintza lagunkoien ezaugarriei buruz hausnartuz”; botiketan, “botika lagunkoiekin”; etab. LKaleaken bidez, prozesu horretan sakondu dugu, Egia auzoko komunitatea hausnarketa prozesu baten protagonista izatea erraztuz, erronka hori betetzeko lanean ari diren hainbat eragileren testigantzak biziz eta partekatuz.\nLKaleaken nahia, besteak beste, komunitate bati bizitza eta auzotasun onerako zutabeak identifikatzen laguntzea zen, hauskortasuna, isolamendua edo energia falta bizi duten pertsonei protagonismoa emanez.\nUdal Gizarte Zerbitzuek ekimena gidatu dute Udaletik, proiektuan hainbat modutan parte hartuz hurbiltasunaren eta rol profesional eta/edo arlo motaren arabera. Eguneroko, hurbileko eta gertuko maila bizienetik abiatu da, inguru horretan dauden profesionalek eskainitako zerbitzuekin, Plus 55eko dinamizazio taldearen (Maria eta Laur), eta batez ere, erretiratuen elkarteei laguntza teknikoa ematen dien profesionalaren (Begoña) eskutik. Profesional horiek dira, egiaz, konfiantzazko espazio eta harremanak sortu ahal izateko testuinguruak eman dituztenak, eta etorkizunean lantzen eta indartzen jarraitu beharreko loturak eta harremanak sortzen lagundu dutenak. Sistemako beste zerbitzu eta programa batzuek (Gizarte Zerbitzugunea, etxez etxeko laguntza zerbitzua, Goizaldiak, 80+ bisitak) esperientzia eta topaketa espazioak partekatu dituzte.\nHorrez gain, LKaleakek balio izan du auzoak Txoko Berriren egoitza ezagutu ahal izateko, eta han sortu den klima laster Tabakalera alboan irekiko den Egiatarra Elkartearen lokal berrira eraman ahal izateko.\nNire ustez, ekimenean parte hartu dugun pertsonentzat esperientzia hau, zalantzarik gabe, pizgarria izan da maila pertsonalean, eta gure eguneroko ingurunean laguntzeko beharraz pentsarazi eta irakatsi digu; hortaz, indar eraldatzaile handia du. Arlo profesionalean eta ekintza komunitarioaren ikuspegitik, LKaleakek berretsi egin du babes komunitarioko sareak josteak dakarren erronka handia; izan ere, sare horiek lan artisau handia eta denbora eskatzen dute, bai eta berrikuntza, sormena eta elkarrenganako konfiantza ere.


Hasiera eta amaiera uneak seinalatzeko [Sareko Euskal Gramatika]\nEsapide batzuek bi uneak hartzen dituzte kontuan, ekintza edo gertakari baten hasiera eta amaiera:\nBostetatik seiak arte egon da hemen, baina gero ez dugu ikusi.\nNeguan arratsaldeko lauetatik seiak arte jotzen zuten Plaza Berriko txistulariek. (Donostia, Anabitarte)\n[…]eguerdiko nahiz gauerdiko hamaiketatik hamabitara bitartean, astelehenez edo larunbatez, ernaldu behar zela xakur-emea[…] (On Kixote Mantxako, Miguel de Cervantes / Ezkiaga, P.)\nHala eta guztiz, gau hartan ilberri zen eta ia zeharo ilundu zuen hamaiketatik ordu biak arte. (Mikel Strogoff, Jules Verne / Zabala, K.)\nBi puntu horiek adierazteko esamolde bat baino gehiago erabiltzen dugu: ablatibo (-tik) eta adlatiboa (-ra) edo ablatiboa eta –ra arte (artio). Ohart gaitezen ablatiboa bakarrik erabil daitekeela abiapuntua markatzeko (Hamaiketatik dabiltza hondartzan) edo maiztasun mota bat adierazteko (ordu erditik pasatzen da autobusa), baina adlatiboak beti behar du arte amaiera markatzeko, non ez den, hain zuzen ere, orain aipatzen ari garen kasua, hots, hasiera eta amaiera markatzen duen esamoldea:\nHamaiketatik hamabietara iraun du partidak.\nSanta Brijidaren erreglak daukatzi siñalatuak iru ordu biotzeko oraziorako; bi ordu jarraitukoak goizean lau ta erdietatik seita erdietara, eta arratsaldean bostetatik seietara, eta gañera geratzen bazitzaion astirik, jarduten zan Jaikozko gauzetan pensatzen. (Ama santuaren vicitza, Cardaberaz)\nHola, Hamaiketatik dabiltza pasaietan edo Hamaiketatik hamabietara ibili dira pasaietan. Baina ez *Hamabietara ibili dira pasaietan.\nBeste esamolde bat ere bada: Hamaikak eta hamabiak artean/bitartean ibili dira pasaietan.\nGau-erditarik sei orenak artean Buztintzetik Oilarburura joaiteko astia izan baitzuen sorginak oilo eta oilarraren ebastera, goizeko sei orenetan itzuli zelarik Pelo Oilarburura, ez oilarrik, ez oilorik, ez zen han. (Supazter xokoan, Barbier)\nHamabiak eta ordu biak artean eta seiak eta zortziak artean etor zintezke bisita egitera. (Zortzi kontakizun, Isaac B. Singer / Navarro, K.)\nHolakoetan iraupenezko predikatuak ditugu, baina unekoa denean kokapen inklusiboa seinalatzen dugu: Hamaikak eta hamabiak bitartean amaituko dute paseoa:\nSeiak eta zazpiak bitartean gertatu ohi zela esango nuke. (Gorde nazazu lurpean, Saizarbitoria, R.)\nForenseak dioenez, seiak eta zazpiak bitartean gerta zitekeen hilketa. (Ordaina zor nizun, Joxemari Urteaga)\nEuskara Institutua, EHU, "Hasiera eta amaiera uneak seinalatzeko", Sareko Euskal Gramatika (SEG), www.ehu.eus/seg


Osoko bilkurako idazkariak ondorioztatu du Sesmak Haur Eskolei buruzko inkestaren galdetegia eta datu-basea entregatu behar dituela, eskuineko hirukoak eskatutakoa\nEH Bilduk eskatutako txosten batean ondorioztatu du ez dela aitzakia horiek ez izatea, enpresari eskatu behar zaizkiola eta informazio hori ukatzeko emandako arrazoietako bat bera ere ez datorrela bat Legearekin.\nIruñeko Udaleko Osoko Bilkurako idazkariaren txosten bat, EH Bilduren eskariz emana, kategorikoa da eta EH Bilduk egindako eskaera babesten du, eskuineko hirukoak berehala eman ditzan haur-eskoletako hizkuntza-eskariari buruz eskatu duen inkestaren galderak (15.000 euro), bai eta hura egiteko erabiltzen ari den datu-basea eta hura sortzeko erabilitako irizpideak ere (nori eta zergatik). Hezkuntza zinegotziak, Fernando Sesmak, argudiatzen du ez dituela eskatutako dokumentuak entregatzen, ez daudelako bere sailaren esku, baizik eta inkesta egin zaion enpresaren esku. Horren aurrean, txostena kategorikoa da: "Zinegotzi ordezkariak, enpresa kontratistaren esku dagoen dokumentu bat eskuratzeko eskaera baten aurrean, aintzat hartu behar du, zinegotzi batek Kontratu bat gauzatzeko eremua. Horretarako, enpresari eskatu beharko lioke, ezin diola uko egin entregatzeari".\n"Eskaintzan dokumentazioaren zati bat ematea aurreikusita ez egoteak ez du eragozten dokumentazio hori eskuratu ahal izatea". Osoko Bilkurako idazkariaren txostenak epaitzen du, eta, horren arabera, udal-erregelamenduaren kontrol-organo goreneko arduradunari honako hau ondorioztatzen dio: "Zinegotzi ordezkari jaunak eskatutako dokumentazio guztia edo kontratistaren esku dagoen dokumentazio zatia entregatu behar du". EH Bilduk eskatutako dokumentu zehatzak honako hauek dira: inkesta egiteko erabiltzen ari diren datu basea, datu base hori sortzeko erabiltzen ari diren irizpideak, egiten ari diren galdetegia, azterketa plana eta fitxa teknikoa. Idazkariak berak frogatutzat jo du formularioa eta datu-basea existitzen direla, inkesta bi aste lehenago egin baitzen, eskatu zirenean. "Argi dagoena da gutxienez dokumentu bat, gehien eskatzen den dokumentua, inkestaren galdetegia, badagoela, lana gauzatzeko bigarren astean jada eginda egon behar zuela ikusita. Ondorio horietarako, adierazten dut kontratua urtarrilaren 21ean jarri zela indarrean, eta, beraz, galdetegia bi aste geroago eginda egon behar zela", dio txostenak. Idazkariak esaten ez badu ere, azterketa-planari eta fitxa teknikoari dagokienez, bi dokumentuak egon beharko liratekela eta haztagarriak izan beharko luketela uste da, ustez enpresa esleipendunaren eskaintza (MERCATEC) balorazio-prozesu baten pean jarri baitzen.\nZinegotziak erantzun du, baina ez du Legea betetzen\nOsoko Bilkurako idazkariaren txostenak, halaber, EH Bilduk salatutako beste gai bati heltzen dio: ea garaiz eta behar bezala erantzuten zaien espediente horri buruz eskatutako informazio-eskaerei. Zehazki, galdetu du ea dokumentazioa ez aurkeztean eta errekerimendu batzuei ez erantzutean uler daitekeen koalizio erregionalistaren postulatuak "administrazio-isiltasunagatik" onartu izana. Horri dagokionez, idazkariak ondorioztatu du ezin dela figura hori aplikatu; izan ere, "Aipatutako zinegotziek egindako informazio-eskaerek zinegotzi ordezkariaren erantzuna jaso dute, baina ezezkoa, eta, beraz, ez da baiespenik eman, administrazioaren isiltasunagatik".\nHala ere, eta zinegotzi ordezkariak hurrenez hurren emandako ezezko erantzunen lege-oinarriari dagokionez, idazkariak ondorioztatzen du ez direla oinarritzen. Hala, txostenaren hirugarren ondorioak honela dio hitzez hitz: "Zinegotzi ordezkari jaunak informazioa eskuratzeko eskaerei emandako erantzunetan ez du alegatu legeetan aurreikusitako ukatzeko arrazoietako bat bera ere".\nEH Bilduren Udal Taldeak oso positiboki baloratu ditu txosten honen ondorioak, izan ere, "Korporatibo gisa ditugun eskubideak esplizituki aitortzea eskatzen dute, baina baita inplizituki aitortzea ere eskuineko hirukoak ez duela legea betetzen eta bere oinarri politikoetan oinarritzen den inkesta baten inguruan bere ehundurak ezkutatzeko egiten ari dela. Inkesta hori erabat ezkutatuta eramaten ari da, eta beldur gara ez ote den prestatzen ari Haur Eskolen egoera duela 37 urtera atzeratu nahi dutenen interesak, euskarazkoak bat eta erdira mugatuz eta, gainera, Nafarroako iparraldeko eremura mugatuz. EH Bilduren ustez, "Enkargu honen inguruan egin den kudeaketak erabat deslegitimatzen du".


naiz: Iritzia | Opinión - Sekula ezer gertatu ez den herrian\nIbai Alzaga Moreno\nMungiako Haizetara Kultur Elkarteko kidea\nBalak gaztearen gorputza atzetik aurrera zeharkatu, soinean zeraman medailaren katea apurtu eta auto bat jo zuen azkenik. Lagunek, berehala, laguntza eskatu nahi izan bazuten ere, Guardia Zibilek ordubete luzez ekidin zuten, gerturatzen zena bertan akatzeko mehatxupean. Agustinek berak autoa hartu eta ospitalera eramateko aurkeztu zuen bere burua, baina alferrik.\n1975ean Franco bere azkenetan bazen ere, hil arte heriotza-zigorrak indarrean jarraitu zuen, zendu baino bi hilabete lehenago Txiki, Otaegi eta FRAPeko hiru kiderekin egin bezala. Giro politikoa nahasia zen eta errepresioa oso bortitza. Errepresio politikoa, «gatillo fácil» delakoa, Estatu terrorismoa, exekuzioak edota tortura medio, urte hartan 30 pertsona akabatu zituzten arrazoi politikoak zituen Estatu biolentziaren ondorioz.\n1975eko maiatzean, salbuespen egoera indarrean sartu zen beste behin Bizkaia eta Gipuzkoan. Lurralde hauekin lotutako edozein informazio «erreserbatutako materiala» izendatu zuten, Juan Mari Arregik 40 urte beranduago "Argia"n gogoratu zuen bezala.\nEkainaren 14an, uda hastear zela, plentziar gazte talde bat Mungian zebilen euretako baten agur-afarian. Larunbata zen eta afalostean Hermanos Basozabal (egun Itxaropena) kaleko Zigor dantzalekuan jarraitu nahi izan zuten ospakizuna. Baina goizaldeko 02:00ak inguru ziren eta atea itxita aurkitu zuten. Barruan, artean, zarata entzuten zenez, ate joka hasi ziren sartzeko asmoz. Azkenean, Agustin jabea atera behar izan zen beranduegi zela eta ezin ziela sartzen utzi esateko. Baina ez zen bertaratu zen bakarra izan, zaratak erakarrita edo, paisanoz jantzitako bi Guardia Zibil ere atera hurbildu baitziren azalpen eske. Gazteetako batek, Martinek, arazorik ez zegoela erantzun bezain pronto, Guardia Zibilak kulataz buruan jo eta lurrera bota zuen zauriturik. Hidalgo Kapitainaren garaiak ziren, inguruetan jaun eta jabe zen torturatzaile ezaguna. Orduan Alfredo lagunak, erreakzio horregatik haserre, euren jarrera aurpegiratu zien Guardia Zibilei. Erantzuna tiro bat izan zen. Balak gaztearen gorputza atzetik aurrera zeharkatu, soinean zeraman medailaren katea apurtu eta auto bat jo zuen azkenik. Lagunek, berehala, laguntza eskatu nahi izan bazuten ere, Guardia Zibilek ordubete luzez ekidin zuten, gerturatzen zena bertan akatzeko mehatxupean. Agustinek berak autoa hartu eta ospitalera eramateko aurkeztu zuen bere burua, baina alferrik.\nAlfredo San Sebastian Zaldivar plentziarrak emaztea eta urte erdiko umea zituen Algortan, 24 urterekin lurrean botata odolusturik hil zenean. Goizeko 04:00rak izango ziren Guardia Zibilaren jeep batek Alfredoren gorpua jaso eta zuzenean hilerrira eraman zuenean. Ordu batzuk beranduago, ordea, igande goizean, Guardia Zibila Alfredoren emaztearen etxera joan eta senarra Mungian atxiloturik zegoela esan zioten. Emazteak Mungiako koartelean izan zuen Alfredoren heriotzaren berri. Gertatutakoa jakin bezain pronto, Alfredoren ama ere koartelera gerturatu zen eta Guardia Zibilei bere semea erail izana aurpegiratu zien. Senideek ezin izan zuten gorpua ikusi eta ez zitzaion autopsiarik egin. "Cifra" albiste agentziak (garai hartan EFE agentziaren filial nazionala) bertsio ofiziala zabaldu zuen hedabideetara.«Se produjo un tumulto [...] cuando varias personas intentaban penetrar en el interior del local contra la voluntad de su propietario. [...] Una pareja de la Guardia Civil que efectuaba su servicio de paisano se acercó al grupo y tras identificación intentó restablecer el orden. Sin embargo, el grupo reaccionó violentamente, arrojando al suelo a uno de los guardias, al que causó algunas lesiones. El otro guardia, después de requerir al grupo a desistir de su actitud, se vio obligado a efectuar un disparo que hirió mortalmente a Alfredo San Sebastián Zaldívar» idatzi zuten.\nEz zen Estatuak eraildako lehena izan, ezta komunikabideek estalitako azkena ere. Hala ere, hurrengo egunetan erantzun jendetsuak izan ziren Plentzian eta Mungian. Denda eta tabernak Plentzian, eta lantegiak Mungian, itxi egin ziren astelehen hartan. Arratsaldez milaka lagun batu ziren elizkizunetan eta 10 atxiloketa burutu zituen Guardia Zibilak.\nHainbatek ez zuen herrira sartzea lortu. Apaizak gertatutakoa salatu nahi izan zuen sermoian eta erailketatzat jo zuen. Ondorengo hamarkadetan isiltasuna eta ahanztura izan dira nagusi. Alfredo San Sebastián urte hartan «gatillo fácil» horren eraginez hildako beste bat izatera pasa zen, inoiz ezer gertatu ez den herrian.


Itsaski hondakinak, ontziratze irtenbidea - Zientzia Kaiera\nItsaskien ontziratzerako itsaski hondakinak baliatzea aukera izan daiteke ekonomia zirkular testuinguruan.\nIrudia: Itsaskien hondakinetatik itsaskiak ontziaratzeko materialak eskuratzeko aukera ikusi dute ikerketan.\nItsaskien ontziratzerako itsaskien hondakinen erabileraren azterketa literarioa egin dute eta, emaitzen arabera, ekonomia zirkularraren testuinguruan aukera izan daiteke. Bi substantzia mota izan dituzte kontuan: gelatinak eta kitosanoak.\nGelatina kolagenotik eskura daiteke. Arrainen hezurgabetzeetako hondakinen %30 inguru kolagenoan aberatsak diren azal eta hezurrak dira eta gelatina eskuratzeko bi metodo erabil daitezke: hidrolisi basikoa eta hidrolisi azidoa.\nGelatinaren konposizioa eratorria den kolagenoaren antzekoa izango da eta metodo biak baliatuta lortutako gelatina filmek ezaugarri egokiak dituzte janarien ontziratzean erabiltzeko, lehortzetik eta oxigenotik babesten baitute.\nKitosanoa, kitinaren desazetilazioaren bidez eskura daiteke eta krustazeoen oskolak kitina iturriak dira. Dituen ezaugarriak direla eta, arreta handia eskuratu du kitosanoak, izan ere:\nElikagaiak kontserbatzeko egokia da.\nEz toxikotasuna du ezaugarri.\nGaitasun kelantea du (metal astunak harrapatzen ditu)\nEskuratutako biomasaren %75 inguru arrainen hezurgabetzeen hondakinak dira eta krustazeoen prozesatzeak ere hondakin kantitate handiak sortzen ditu, batez ere, oskolak eta buruak.\nHala ere, lehengaia industrialki hornitzen duten enpresekin harremana egitea izan da lanetako bat. Azken batean, arrain gelatina industrialki komertzializatzen da gaur egun baina ez da kitosanoaren kasua eta kitina eta kitosanoa industrialki saltzen duten Vietnameko enpresak bilatu dituzte.\nBai gelatinarekin bai kitosanoarekin plastikoak eskuratzen dira eta hauekin filmak garatzen dira.\nOntziratze produktuak sortzeko substantzien ezaugarriak ez dira kontuan izandako arlo bakarra. Disziplina anitzetik aztertu da gaia: ontziratzearen konposizioa (alderdi zientifikoa), produkzioa (alderdi teknologikoa), erosleek eskatzen duten elikagaien kalitatea (alderdi sozioekonomikoa) edota ingurumen-ardura.\nHartara, zenbait arlo aztertu dira, produktuen propietateez gain:\nProduktuen balio-bizitzaren handitzea.\nSegurtasun eta osasun alderdiak.\nIkuspuntu holistikoa kontuan izanda, azterketa egiteko partzuergoa osatu dute. Zenbait unibertsitateko ikertzaileak, UPV/EHUko BIOMAT taldea barne, lehengai hornitzaile diren enpresak, film produktoreak, elikagai ontziratzaileak eta ontziratutako produktuen komertzializatzaileak.\nEmaitzen arabera ekonomia zirkularraren testuinguruan itsaskien ontziratzerako itsaski hondakinak baliatzea aukera izan badaiteke ere, ikertzen jarraitu behar da. Pedro Guerrero ikertzaileak azaltzen duenez, filmen propietateak eta, batez ere fabrikazio prozesuak hobetu behar dira.\nde la Kaba, Koro, et al., (2019). From seafood waste to active seafood packaging: An emerging opportunity of the circular economy. Journal of Cleaner Production, 208, 86-89. DOI: https://doi.org/10.1016/j.jclepro.2018.09.164\nArgitalpen-data: 2019/02/04 · Atala: Dibulgazioa, EHUko ikerketa\nAsteon zientzia begi-bistan #241 – Zientzia Kaiera\n[…] Guezuraga kazetariak azaldu digu artikulu interesgarri honetan itsaskien ontziratzerako itsaski hondakinak baliatzea aukera izan daitekeela ekonomia zirkular […]


Crusheren higadura eta ordezko piezak, katilua, Jaw plaka - SHANVIM\nJaw Crusher piezak\nKono Crusher piezak\nMANTUA ETA AURRA\nBUTXEA ETA MANUKA\nEragin Crusher piezak\nCrusher Eragin Plakak\nVSI Crusher piezak\nMetal Crusher piezak\nEskaini produkzio-lerro osorako irtenbidea higadura-erresistentziarako piezen bizitza luzeagoa izateko, zure enpresak kostuak murriztea, produktibitatea maximizatzea eta eraginkortasun operatiboa hobetzea ahalbidetuz.\nDiseinua, ekoizpena, funtzionamendua, salmenta osteko zerbitzua eta birrintzeko eta bahetzeko ekipoen mantentze-lanak integratzen dituzten irtenbide oso errentagarriak.\nProduktuen ikerketa eta\nBermatu produktuaren kalitatea eta egonkortasuna\nProduktuen pertsonalizazioaren arabera\nEraginkortasun operatiboa hobetu,\nedozein unetan sarean komunika gaitezke\nMcCloskey® eta beste batzuk.\nKONO BRINTZAILEA PIEZAK\nMAAILAILUA BRINTZAILEA PIEZAK\nERAKOAK BRUTXAILUKO PIEZAK\nBESTE HIGATZEKO PIEZAK\nMANGANESO ALTZAIRU ALTZAILU AKTIBOKO KATERO AKTIBOA\nMANTU-KONO BRUTXAILUKO PIEZAK SALGAI\nMANTLE-TIC TXERTATU ALTZAIRUA ALEAZIOA\nBOZKO FORTUA-MEATZEKO EKIPAMENDU PIEZAK\nMANTUA- SALDU OSTEKO ZERBITZU ONA\nKOBREKO BUSKA-ZILINDROA KONO BRUTXAILUKO PIEZAK\nBOILA-KONOA BRINKADOREA JATORRIZKO PIEZAK\nMANTU-KONOA BRUTXAILUA HIGAPENA-PIEZAK\nMASAILUZKO PLAKA-GALTASUN HANDIA\nTIC SARTZEKO MASAILUZKO PLAKA\nMASAZAILUEN BRINTZAILEA PLAKA-MASAILUZKO FORRUA\nMEATZARITZAREN INDUSTRIAKO BAZARRIZKO PLAKAK\nMASAILUZ-PLAKA MASAZAILUEN BRINTZAILEA\nBIMETALEZKO BAZARRIZKO PLAKA KONPOSATUA\nMANGANESO ALTUKO MASAILUZKO PLAKA\nKROMO ALTUKO METAL ZERAMIKOKO BARRAK\nMANGANESO ALTUKO BOW BAR\nHIGATZERARI ERRESISTENTZIA ALTUKO BARRA\nPURTZE BARRA-GALDATZEKO METAL\nKROMO PUTZ BARRA ALTUA\nERAGINA PLAKA GALDUTAKO APARRA Galdaketa\nPURPETA-BARRA-INPAKTU CRUSHHER HIGATZEKO PIEZAK\nZERAMIKA METALEZKO TXOK BARRAK\nCHOCKY BAR-ERABILTZERA ERRAZA\nMAILUA ERAGARRIKO ALTZAIRUEKIN\nMINERALAK PROZESATZEN EGITEKO SARRERAK\nCHOCKY TABERNA-EXCABADORA PIEZAK\nPERTSONALIZATUA ALTZAIRUA EGINDAKO OINETAKO RAK ZAPATAILA B...\nBOLA-ERROTA ETA HASTALDEKO BOLAK ALTZAIRUZKO BOLAK\nAHOLKUA ETA BAKOITZAKO AHOLKUA\nBARRUNBEA HIGATZEKO PLAKA-VSI CRUSHER PIEZAK\nGOIKO ETA BEHEKO HIGAGATZEKO PLAKAK-VSI BRUTXAILUKO PIEZAK\nVSI CRUSHER PIEZAK-BANAKETA PLAKA/DISKUA\nSHANVIM®-k zerbitzu eta irtenbide bakarra eskaintzen dizu zure denbora eta energia aurrezteko. Irtenbide profesionala zuri ematea da gure puntu sendoa.\nSHANVIM®-k ordezko piezen eta higadura-piezen sorta zabala fabrikatzen eta hornitzen du baraila-birringailuetarako, kono-birringailuetarako, birringailu birrintzaileetarako, ardatz horizontaleko inpaktagailuetarako, ardatz bertikaleko inpaktoreetarako, bola-errotetarako, AG eta SAG errotetarako, etab.\nHori dela eta, kono birringailuan gehien erabiltzen diren piezak mantua eta ahurra dira. SHANVIM®-ek OEM mantu trukagarriak, ahurak eta beste kono birringailuaren ordezko piezak ekoitzi ditzake erabiltzen ari zaren birringailu ereduen arabera. SHANVIM®-k manganeso handiko altzairuzko materialak erabiltzen ditu piezak galdaketarako, besteak beste: Mn14Cr2, Mn18Cr2, Mn22Cr2, etab.\nGure produktuei edo prezioen zerrendari buruzko kontsultak egiteko,\nmesedez, utzi iezaguzu eta 24 ordutan jarriko gara harremanetan.\nZUEK ZURE SHANVIM\n812 gela, 6. eraikina, 3. zenbakia, Jinqu Road, Wucheng Barrutia, Jinhua hiria, Zhejiang probintzia, Txina\nBetetze-arazoetarako, jar zaitez gurekin harremanetan helbide elektronikora mezu elektroniko bat bidaliz sales@shanvim.com


Ez horregatik : Irutxuloko Hitza\nGaurkotasuna duen zerbaiti buruz idatzi behar nuela esan zidaten. Emakume izateari buruzko zerbait eta, ahal dela, nire zereginen batekin lotua dagoena. Emakumea eta Musika kontzeptuen koktelak mozkorraldi dezente ekarri ditu azken urteotan; eta nik, ez naizela asko mozkortzen den horietakoa (ejem), nahiago izan dut gai hori beste batentzako utzi. Gainera, zer esan nezake nik berria musika egiten dugun emakumeon inguruan?\nInuzentea, ni. Gure nonahiko patriarkatu detailezaleak ez du egun bakar bat ere behar izan testu hau idazteko ideia interesgarri bat oparitzeko, San Valentingo lore sorta lez: MIN Sarien, Espainiako Musika Independentearen Sarien, izendatuen ebazpena iritsi zen aurreko astean. Eta, asmatu zer…? Bai. Euskarazko Album Onenaren Saria irabaz dezaketen taldeetako kideen artean, ez dago emakume bakar bat besterik.\nXehetasun bat, jarraitu aurretik: gure taldea ere bertan zegoen. Baina datu horrek kritika egitera deslegitimatzen nauela uste duenik baldin badago, lasai utz dezake irakurketa: ez dit batere axola. Gogoan dut, izena eman genuenean, euskarazko disko onenaren kategorian geundenon zerrenda begiratu eta sentsazio baikorrarekin geratu nintzela: emakume dezente zegoen (%15a edo emakumezkoak ginela ikustearekin begiek dir-dir egin izana oso tristea da, baina horrek beste artikulu bat merezi du). Bazegoen aukerarik. Baina, azkenean, ez genuen lortu izendapenetan %15 ziztrin hori bera ere ordezkatzea. Aurreko urteko izendatuen zerrenda begiratu, eta, hara! Egoera berdinarekin topo egin dut: emakume batek lideratutako talde bakarra zegoen.\nPazientzia da edozein ogibideren motorra. Aukeratuak ez gara izango oraindik, baina aukeratu dezakegu non egon. Lana gogor eginez, eta konstantzia mantenduz lortuko dugu portzentaiak iraultzea. Eta ea behingoz «eskerrik asko» esatetik «ez horregatik» esatera igarotzen garen.


Berdintasunaren ikuspegitik landuko dute hizkuntza Oiasson | bidasoamedia\nBerdintasunaren ikuspegitik landuko dute hizkuntza Oiasson\nOts. 1, 2016, 5:40 p.m. berdintasuna\nHizkera ez sexistari buruzko ikastaro laburra antolatu du Irungo Gaurko Andreak Berdintasunaren Aldeko Elkarteak, Irungo Udalaren eta Gipuzkoako Foru Aldundiaren laguntzaz. “Hizkuntza Berdintasuna eta Komunikazioa” izenburua eman diote, eta hizkuntza berdintasunaren ikuspegitik eta modu inklusiboan erabiltzen ikasteko formazioa izango da. Oiasso Erromatar Museoan egingo dute, otsailaren 3an eta 4an, arratsaldeko 17:30etatik 19:30etara.\nElena Simon Rodriguez adituak zuzenduko du ikastaroa. 8 liburu idatzi ditu, eta Espainiako unibertsitateekin kolaboratzeaz gain, Europa mailan genero ikuspegian aditu gisa lagundu izan du, enpresa, elkarte eta erakundeen formazioan, edo Nazioarteko Kooperazio Agentziarekin. Feminismo arloko irakasle gisa definitzen du bere burua.\nDeialdi berezia profesionalei\nHitzordu irekia da, baina erakunde publikoetako langile eta ordezkariei, eta komunikabideetako eta hezkuntzako profesionalei dei berezia zabaldu nahi izan diete. “Entitate publikoetan eta komunikabideetan falta hori sumatu dugu”, onartu du Irene Kastezubi Gaurko Andreak Elkarteko kideak. Izena emateko, Irungo Kale Nagusiko Nabartenea etxetik pasatzeko edo gaurkoandreak.irun@gmail.com helbide elektronikora idazteko eskatu dute. Tailerra doakoa da, eta parte hartzaile bakoitzak diploma bana jasoko du.


Sestaoko Udala - Astelehenean hasiko dira asfaltatze lanak Vicente Blasco Ibáñez kalean\nAstelehenean hasiko dira asfaltatze lanak Vicente Blasco Ibáñez kalean\nSestaoko Udalak datorren astelehenean, uztailaren 10ean, hasiko ditu Vicete Blasco Ibáñez kalea asfaltatzeko lanak. Hauen kostua 38.570 eurokoa izango da eta hamar egunetan burutuko dira.\nKale honek trafiko handia izaten du, bertatik pasatzen baitira Bizkaibus autobusen linea gehienak, eta merkataritza eta zerbitzu arloan kale naguzienetako izateak eragin du asfaltoaren egoeraren higadura.\nKale horretako kutxeta-estalki gehienak hondoratuta daude, nahiz eta azken urteotan konpontze eta berriz betetze lan ugari egin izan den, eta leku askotan bide-seinaleen markak ere erdi ezabatuta daude. Horregatik udal zerbitzu teknikoek gomendatu dute aktuazio txikiak egiten ibiltzea baino hobe dela kalea osorik konpontzea.\nZoladura lanek kale osoari eragingo diote, hau da, kaleak dituen 300 metroko luzeran eta 1.384 metro karratuko azaleran. Norabide bakarreko kalea denez, egunez trafikoari itxita egongo da, eta gauez irekiko da.\nKalea mozteak Las Llanas Zumarkaleko arkupeetan eta Vicente Blasco Ibáñez kaleko 4. eta 32. zenbakietan kokatutako autobus geralekuak aldatzera behartzen du. Geraleku berriak jarriko dira aldi baterako Bide Nagusia kalean; lehena Kasko Plazaren alboan, eta bigarrena La Humanitaria auzunearen parean. Eta zamaketa lanei dagokienez, hauek zeharreko kaleetatik egin ahal izango dira.\nObrak egiten ari diren bitartean aparkatzea aldi baterako mugatuta egongo da Vicente Blasco Ibáñez kalean eta Pablo Sarasate kalean 8. zenbakitik Resurrección María de Azkue kalearen gurutzeraino. Unean uneko eragozpen tarteetan izan ezik, ibilgailuek Resurrección María de Azkue kaletik Pablo Sarasaterantz gurutzatu ahal izango dute.\nAbisua (PDF, 1 MB)


Inplikazio handiagoa eskatzen die Euskadiko CCOOk Kanpoko Prebentzio Zerbitzuei\nCCOO Euskadiko hainbat kide bildu dira Aspa Euskadiren parean, kanpoko prebentzio zerbitzuen elkartea, hauei inplikazio handiagoa eskatzeko, batez ere hilabeten 7 langileren heriotza jasan eta gero\nAlfonso Rios CCOO Euskadiko Lan Osasuneko arduradunak, gutuna eraman du Eduardo Vallejo, Aspa Euskadiko lehendakariaren izenean, honek egindako adierazpenengatiko kezka azalduz. Vallejok mezu optimistak bidali ditu lan istripuak murriztu direla baieztatuz. Jakinarazpen hauek gainera, heriotza ugari eman diren garai latz honetan egin ditu.\nAlfonso Rios, CCOO Euskadiko Lan Osasuneko arduradunak jakinarazpen horiekiko desadostasuna agertu du, Alfonso Riosen ustetan ez da onuragarria mezu baikorrak ematea lan istripuak, langileen Osasuna kaltetzen dituzten lan baldintzak eta enpresen, Mutuen eta GSINren laguntzarekin ezkutatuta geratzen diren laneko gaixotasunak dauden bitartean.\nIndarrean dagoen araudiak paper protagonista ematen die Kanpoko Prebentzio Zerbitzuei. Eurak dira, gehienetan, arrisku ebaluazioak egin behar izaten dituztenak eta bertatik ateratzen dira lan gaixotasunen aitorpena edo haurdunaldian arriskuagatiko prestazioak bezalako gai garrantzitsuak.


altxatzeko pertsonalizatua esekitako saskirako esekigailua - Buildinglift.com\nIgogailua, plataforma etenaren funtsezko zati gisa, lan plataformaren potentzia mekanismoa da.\nIgogailuak freno elektromagnetikoak hiru fasera motor asinkrono gidatzen ditu, alanbre-soka garraiatzen du mekanismoa harra engranajearen eta engranaje engranaje pare baten ondoren. Sokaren bidezko sokak mekanismoa gidatzeko gurpila pare batez eta barneko engranajea estaltzen du batez ere.\nLTD63 <D50 lanerako lanabesaren printzipioa: Laneko alanbreak "α" forma erakusten du barneko engranajea estuko forma "V" formako bihurgunean. Igogailua gora eta behera laneko alanbre-sarean, "V" forma groove bi aldeen arteko marruskadura oinarritzat hartuta.\nLTD80 hoist lanaren printzipioa: Laneko alanbreko sokak "S" forma erakusten du "V" forma groove barneko engranajearen zirrikituan.\nModelo zenbakia LTD80 LTD63 LTD50\nEraginkortasun handiko gaitasuna (KN) 8 6.3 5\nAbiadura altxatzea (m / min) 8.3 9.0 9.0\nPisua (kg) 50 46 41\nTentsioa (V) 380 380 380\nAltzairuzko sokaren diametroa (mm) 8.6 8.3 8.3\nBalaztatze momentua (Nm) 15.2 15.2 15.2\nAbiadura (r / min) 1420 1400 1400\n1. Zein da zure negozioa?\nA: urte asko daramatzagu ekoizpen esperientzia.\n2. Q: Zer ordainketa onartzen duzu?\nA: TT eta LC onartzen ditugu.\n3. Zein material altzairu erabiltzen duzu ekoizpenean?\nA: Altzairuzko Q195, Q235, Q345.\n4. Q: Nola bermatzen duzu produktuen kalitatea?\nProduktu guztiak saltzaile fidagarrien kalitate handiko materialak dira.\nProduktu guztiek fabrikazio prozesuan proba zorrotzak egin behar dituzte.\nAzterketa zorrotza gure QC bidez egingo da entrega aurretik.\n5. Zein da zure aldamioen edukiera?\nA: araberakoa da aldamio mota, tamainak eta zure konfigurazioa. Gure aldamio eta osagarri guztiek probak behar dituzte.\n6. Zein neurritan zure aldamioa iritsi daiteke?\nA: Normalean, aldamioa gehienez 30 metrotara konfiguratzea gomendatzen dizugu. Baina gure bezeroek gure aldamioak konfiguratzeko 60 metroko luzera dute. Segurtasun dokumentuen arabera, 20 metroko altzairu plataforma bat konfiguratu behar dugu, aldamioak etengabe konfigura daitezke.\n7. Zein da zure aldamioaren bizitza?\nA: nola erabiltzen duzun eta nola gordetzen duzun araberakoa da. Normalean, gure aldamioaren bizitza 5-7 urte da.\nModelo zenbakia: HX-064\nErabilera: plataforma etetea\nSling Mota: Wire Soka\nIgoera Gehienezko pisua: 1000 kg\nGehienezko altitudearen altuera: 120m\nIgogailua Abiadura: Kontrolatu\nZiurtagiria: CE ISO, ISO9001\nBermea: 1 Urtea, 1 Urtea\nAplikazioa: Plataforma etetea\nMateriala: Aluminiozko magnesio aleazioa\nMota: Laneko Plataforma Iraunkorra\nProduktuen izena: Plataforma altxatzeko polea\nnazioarteko estandar kontrol panel eraikuntza plataforma\nzintzilikatutako plataforma china, laneko plataforma fabrikatzailea bertan behera uztea\nKontrol elektrikoentzako kutxa plataforma esekita\npertsona bakarreko lan plataforma ZLP100 etetea dorre mantentzerako\nChina Electric Suspended Platform for Suspended For Sale


"SELF-SERVICE" garagardo sistema | Garagardo ahotsa\n"SELF-SERVICE" garagardo sistema\n2012(e)ko urtarrilak 23 -n igor-kargitaratuta\nDave Barronek, Britainia Handian dagoen taberna batetako jabeak, garagardoa zerbitzatzeko “Self-service” sistema bat jarri du. Bezeroek tiket bat erosten dute (gehienez 4 garagardo eskatzea baimentzen duena) makinan garagardoak eskuratu ahal izateko.\nGaragardo edalontzi bakoitza normalean betetzen dutena baino gutxiago betetzen da, kontsumo ez arduratsu bat eman ez dadin. Azpimarratzekoa da baita, garagardoa modu honetan eskatzen duenak gutxiago ordaindu beharko duela.\nInformazio iturria eta argazkia: BBC Brasil eta www.brejas.com


Etxebizitza Sindikatuak ikasturteko azkeneko asanblada egin zuen aurreko igandean, Gasteizko Zentro Sozialista berrian.\nUrtarrilerako zegoen finkatuta Gasteizko (Araba) Los Herran kaleko etxebizitza bloke baten hustea eta, horren eskutik, han bizi ziren hamabost pertsonen etxe kaleratzea. Etxebizitza Sindikatutik ahaleginak egin zituzten etxegabetze horri aurre egiteko eta gelditzeko, baina polizia-indarrek urtarrilaren 26an bertan kaleratu zituzten bizilagun guztiak Los Herran kaleko 15. ataritik, baita haiei babesa ematera bertaratu ziren pertsona guztiak ere.\nPoliziaren esku-hartze bortitzak, guztira, protestara batu zirenen aurkako 30.000 euro arteko isunak utzi zituen; hiru lagun epaitu zituzten gainera, eta Atzerritartasun Zerbitzuaren bulegora eraman zuten beste kide bat.\nIsun horiei aurre egiteko, 60 eguneko diru bilketa kanpaina bat abiatu zuen Etxebizitza Sindikatuak, Klase elkartasuna izenpean. Kanpaina horren barruan, crowdfunding plataforma bat jarri zuen martxan eta, Erraki Langileon Kontrolpeko Espazioen Babes Sarearekin batera, zozketa bat ere antolatu zuen.\nOraingoan, elkartasun jaialdi bat prestatu dute Etxebizitza Sindikatuko kideek. Ostiral honetan, uztailaren 9an, izango da jaialdia, Gasteizko Armentia Ikastolan. Bazkari bat egingo dute han, eta kontzertuak ere egongo dira.\nJaialdira bertaratzeko asmoa dutenek izena eman behar dute aurrez, etxebizitzajaialdia@protonmail helbide elektronikora mezu bat bidalita.


kritiken hemeroteka » Hitzen bitarteko irudia izaki literatura\nHitzen bitarteko irudia izaki literatura Mikel Asurmendi / Irunero, 2006-09\nLekuak baiki, halaxe du izena saiakera moduko honek, lekuak ez ezik —edota lekuez gainera— egilearen bizitzako hamaika leku eta gogoeta eskaintzen diguna. Lekurik leku, esparruz esparru, egileak azkeneko hogeita hamar urteotan —Euskal Herrian nahiz munduan orobat— bizi izandako hainbat gertakarien hausnarketa atondu digu.\nObabatik abiatu da Atxaga gogoeta-bidaia honetan, fikziotik abiatu da beraz. Izanik ere, errealitateari tankera emateko, nolabaiteko eite hartzekotan, bere mundua aurkitu behar izan baitzuen Bernardo Atxaga literatur egileak. Horra nire lehen juzku xumea, ez da juzku originala, bistan da.\nDenok imajinatzen dugu —edo literatura maite dugunok behintzat— Jose Irazuk idazten hastean errealitatea deskribatzeko sentituko zuen ezina. Tira, ez da ezintasun hori sentituko zuen idazle bakarra. Hori ere begi-bistakoa da eta erran gabe joan behar luke.\nLiteratura fikzioa da eta errealitatea ere halaxe den neurrian, Jose Irazuk Bernardo Atxagarengan aurkitu zuen izana, fikzioan bilatu zituen errealitatea eta lekua hots. Lekua ez ezik, lekuak dira munduon. Lekuak irudikatzeko edota eraikitzeko, imajinazioa ez ezik, hitza behar du idazleak. Izena eta izana.\nLekuak leku, izenak izen, izanak izan, liburu honetako lehen irudi grafikoa azalean dator, gauza ohikoa, eta hau ere bistakoa. Azala edota irudia Jose Ordorikarena da. Kolorezko irudi horretan tximiniak ageri dira. Tximiniak dira hain zuzen ere, liburu honen eraikuntza eta antolaketarako egileak darabiltzan makuluak edo lanabesak. Badakartza ere liburuak gogoeta hauen garaian garaiko txuri-beltzezko zenbait argazki ere. Adierazgarriak oso.\nLiteratura artifizioa da, hitzen bitarteko irudia izaki literatura. Liburua saiakera izanagatik, Atxagak irudimenaren faboretan eta euren alboan paratu dizkigu gogoetak. Alegia, irudi batek zenbat tximinia behar ote? Bada, kalkulua egitea da kontua. Kalkulua egiteko zenbakiak ondo erabili behar dira berriz. Ez alferrik Jose Irazuk ekonomia eta filosofia ikasi zituen Bernardo Atxaga bilakatu aitzin. Edo Bernardo Atxaga bilakatzeko!?\nHonezkero bateon batek liburuari buruzko xehetasun gehiago espero zezakeen nire hitz hauetan. Obabaz eta Euskal Herriaz gainera, Paris, Maroko, Salburgoz juzkuren bat. Hara, leku horiek liburuan dituzu, liburuan eta egilearen esperientziatan eta imajinarioan. Saio politikoak poetikoak eta egokiak dituzu berauek.\nHona azkenik “nire” beste juzku xume bat, egilearen juzkuarekin bat egin aldera edo “Leku batera ailegatzen gara lehen aldizkoz eta bertan izanaren inpresioa izan dugu inoiz edo behin. Gure irudimenaren ondorio besterik ez duzu ordea. Lekua edo errealitate hori ezagutze ustea gure fikziozko izatearen zati baita”.


KULTURA ETA TURISMO SAILA Kultura eta Turismo Sailaren 1988ko Otsailaren 22ko Agindua, Euskadiko Autonomi Elkarteango diskogintzarako dirulaguntzak araupetzen zituen 1987ko Irailaren 16ko Aginduan jasotako hainbat aspektu 1988ko ekitaldirako egokitzen duena.\nEuskadiko Autonomi Elkartearen 1988.erako Aurrekontu Nagusiak onarturik ez egotearen ondorioz, Eusko Jaurlaritzak berriro jartzen ditu indarrean Abenduaren 3ko 389/1987 Dekretua dela bide (Abenduaren 31ko 246. zenbakidun E.H.A.A. dirulaguntzak araupetu eta 1987.eko ekitaldian zehar garatu ziren hainbat xedapen.\nBerauek 1987. ekonomi urtean zehar erabiltzekoak zirenez, aipaturiko Dekretuko 2. Atalak esku ematen die Sail ezberdinetako Sailburuei hitzez hitz diotenarik bat ez datozen nahitaezko epeak eta bai gainontzeko baldintzak eta betebeharrak ere jartzeko.\nBeraz, ERABAKITZEN DUT: Lehenengo atala.- Euskal diskogintzak laguntza izateko deia egitea.\nLaguntza hori honetan datza: Agindu honetan jarritako baldintzak bete ditzaten diskoak erosi egingo ditu Kultura eta Turismo Sailak, baina gehienera eta bakoitzeko 500 ale eta dendetako prezioaren, BEZ barne dela, %30eko beherapena egin ondoren.\nBigarren atala.- Euskal Herriko Autonomi Elkartean baltzu-egoitza duten diskogintza-enpresek egingo dituzten diskoentzat emango dira laguntzak, diskoek ondoko baldintza hauek bete beharko dituzte: a) Araubidez merkataritzan salgai jartzekoak izatea.\nb) Ale bakoitzaren prezioa, BEZ barne, 1.500 pezetatik beherakoa izatea.\nc) 1988. urtean eskatutako Legezko Erroldapen-Zenbakia izatea.\nd) Administrazio-egoitza Euskal Herriko Autonomi Elkartean izan dezaten abestiegile edo abeslarien abestiak izatea.\ne) Lehenengo argitalpenekoak eta gutxienez 1.000 alekoa izatea.\nf) Diskoaren aurkezte-azaleko testua eta horrekin batera doazen argipide orriak, horietako erdiak gutxienez euskaraz idatzita egotea.\nHirugarren atala.- Ondoko hauek ez dute Agindu honetan aipatzen diren laguntzetara biltzerik izango: a) Irakaskuntza-alorreko diskoak (hizkuntzak, gorputz ariketak, edo antzekoak) eta bete betean musika-alorrekoak ez direnak.\nb) Elkarte, iraskunde eta herri-erakundeek argitaratutako diskoak, nahiz eta hauek Diskogintza-Enpresen Erroldean sartuta egon.\nc) Egileek beroiek ateratako diskoak eta saltzeko gai ez direnak.\nd) Disko-Klub eta antzeko enpresek atera eta bertako bazkideek edo atxikitakoek baino eros ez ditzaketen diskoak, eta epeka nahiz etxerik etxe saltzeko berariz ateratakoak.\ne) Literatur argitalpen, lan-koaderno edo antzekoekin batera ateratzen diren diskoak.\nLaugarren atala.- Legezkotasunez sortaraziak izan eta laguntzak eskuratu nahi ditzaten diskogintza-enpresek, Eusko Jaurlaritzako Kultura eta Turismo Sailari zuzendutako eske-idazkia aurkeztu beharko dute, beren baltzu-egoitza duteneko Lurraldeko Ordezkaritzan.\nEskabidean honako hauek zehaztu beharko dituzte: a) Eske-egilearen izena, helbidea, N.A.N, eta zein izaeratan egiten duen eskabidea.\nb) Izena, helbidea, telefonoa, Diskogintza-Enpresen Erroldapen-Zenbakia eta Zergalaritza-Ezagukari Zkia.\nc) Laguntzagai den disko bakoitzaren fitxa teknikoa, bertan ondoko hauek adierazi beharko direla: Izenburua eta hitzen egilea, musikagilea, abeslariak, abestiak, erreferentzi zkia. eta argitaratutako ale-kopurua eta dendetako salneurria.\nAtera nahi den disko edo albunaren literatur eta musika-edukinaren %50a gutxienez jasoko duen maketa eta, proiektua aurkezterakoan eginda balego, azalaren bozeto-diseinua bidali beharko dira eske-idazkiarekin batera.\nd) Ordaindu beharreko zergak kitatuta dituelako egiaztagiria.\nLaguntza-hartzaileak ordainkizun zergak kitatuta dituela ulertuko da, ondoko baldintza hauek beteta baditu: 1.- Zergalaritza-Baimenaren jabe izatea.\n2.- Norbanakoen urteko irabaziekiko Zergapidearen, Bakunen Zergapideen, aintzin-ordainketen edo zati-ordainketen euspenen eta Balio Erantsiagatikako Zergapidearen aitorpen-idazkiak aurkeztu eta, ordaintzekoa gertatuz gero, horien zenbatekoa bankuan sartua izatea.\n3.- Urteko diru-sarrera eta ordainketen zerrenda aurkeztua izatea.\nAurreko idazatietan esandakoak ondoren esaten den modura egiaztatu beharko dira: 1 puntukoa: 1.- Baimen-Jabe agiria edo azken ordain-agiria aurkeztuz eta 2.- eta 3.- puntuetakoak, dirua bankuan sartu edo, hala balegokio, ordaintze-epea luzatu izana egiazta ditzaten aitorpen-idazkiak eta agiripaperak aurkeztuz, beti ere horiek arauz aurkezteko epea eskea egin eta jarraiango 12 hilabeteetan bukatu izanaren baldintzapean.\nNolanahi ere, egiaztapen hori dagokion Foru-Herriogasunak emandako egiaztagiri batez ordezka daiteke, esandako epe-aldiak gordez.\nBostgarren atala.- Eske-idazkiak aurkezteko epea, 1988ko Irailaren 30an bukatuko da.\nHartutako erabakiaren berri, eskea egin zuen enpresari emango zaio.\nProiekturen bat burutu ezingo balitz, enpresak idatziz jakinarazi beharko lioke Kultura eta Turismo Sailari Urriaren 31a baino lehen, honek beste proiektu bat aukeratu ahal izan dezan.\nJakinarazpena esandako epean egingo ez balitz, laguntza kentzeaz gain, ezin izango luke hurrengo deialdira bildu.\nZazpigarren atala.- 1.- Laguntza-hartzaile diren diskogintza-enpresek, dagokion adierazpenean ohartaraz dadin disko-kopurua entregatu beharko dute Kultura eta Turismo Sailaren egoitzan, adierazpen hori eskura dadineko egunetik hasita 60 eguneko epearen barruan.\n2.- Halaber, enpresa laguntza-hartzaileek bidalitako disko-kopuruari dagokion ordain-agiria bi aldakitan aurkeztu beharko dute eta ordain-agiri horretan salmenta prezioari egindako beherapena, hots, %30ekoa adierazi beharko da.\nZortzigarren atala.- Agindu honen barruan sartzen diren diskoen argitalpen guztietan disko-azaletan, foiletoetan, txarteletan edo antzekoetan, laguntza Eusko Jaurlaritzako Kultura eta Turismo Sailak emandakoa dela adierazi beharko da euskaraz eta gazteleraz, emango den ereduaren arabera.\nBederatzigarren atala.- Agindu hau Euskal Herriko Agintaritzaren Aldizkarian argitara dadineko egunaren biharamonean jarriko da indarrean.\nGasteiz, 1988.eko Otasilaren 22an Kultura eta Turismo Sailburua, JOSEBA ARREGI ARANBURU.


Udalak datu irekiei buruzko tailerra antolatu du — Eibarko Udala\nUdalak datu irekiei buruzko tailerra antolatu du\nMartxoaren 17an izango da saioa Portalean; Horretan interesa duten pertsona guztiek martxoaren 15era arte eman dezakete izena, Juan San Martin liburutegian. Saioa Giza Zientzien profesional guztiei begira antolatu da, beren lanagatik datu eskuragarriez eta berrerabilgarriez balia daitezkeenak.\nEibarko udalak, datu publikoen berrerabilpenaren inguruan detektatu dituen aukerak sustatzeko asmoz eta datu horien gizarte-balioa eta balio ekonomikoa kontuan hartuta, tailer bat antolatu du “Datu irekiak: aukera handia kazetarientzat eta Giza Zientzietako beste profesional batzuentzat” izenarekin. Saio honen helburua, Alorza.net Work in Progress enpresarekin elkarlanean, datu irekien (Open Data) eremuan dauden aukera berri guztien aurrean begiak zabaltzea da, eta hain zuzen ere, informazio horretaz balia daitekeen jendearen artean zabaltzea.\nTailerrak iraungo duen lau ordu horietan, bertara azaldutakoek datu irekien ezaugarriei buruzko nozio gehiago har ditzakete, baita datuen kokapenaz eta datuok erabiltzeko moduaz ere. Era horretan, Toki Administrazioek gai horren inguruan betetzen duten eginkizuna zein den ezagutuko dute; gizarte zibilak berak betetzen duena eta "Datuen periodismoa" delakoa aztertuko dute. Azalpen horiek hainbat adibide erakutsita osatuko dira; praktika bat ere egingo da.\nHortaz, tailerrak bi parte izango ditu: aurreneko ordu bietan, datu irekiei buruzko jakin beharrekoak eta datuen berrerabilpenari buruzko guztia eskainiko da, eta bigarren zatian, emandako prestakuntza hori praktikan jarriko da lantaldeak eratuta eta lantalde bakoitzean sortu diren ideia horiek denen artean azalduta.\nSaio honen hizlariak Carlos de la Fuente(Alorza.net Work in Progress enpresakoa) eta Alberto Ortiz de Zarate izango dira; bigarrena, Antolaketa Psikologian lizentziatua, aditua Gobernu irekiaren alorrean, herritarren parte-hartzearenean, datu irekietan eta berrikuntza publikoan.\nMartxoaren 17an izango da saioa Portalean; izenak emateko epea martxoaren 1ean irekiko da. Horretan interesa duten pertsona guztiek martxoaren 15era arte eman dezakete izena, Juan San Martin liburutegian. Gehienez 40 pertsona onartuko dira eta 12 gutxienez.\nSaioa eskaintzeko ordutegiari dagokionez esan behar da aukera bi daudela. Bata, goizez, 9:00-13:00; eta bestea, arratsaldez, 16:00-20:00. Aukera bata edo bestea, inskribatutako pertsonen nahiaren arabera.


genre_facet:"EIMAk onetsitako materialak" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Elektrizitatea eta automatismo elektrikoak (Modulua)"\nGeneroa / Forma: EIMAk onetsitako materialak Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Elektrizitatea eta automatismo elektrikoak (Modulua)\nElektrizitatea eta automatismo elektrikoak (Modulua) 3 Fabrikazio Mekanikoa (Lanbide Arloa) 3 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila 3 Instalazioa eta mantenimendua (Lanbide Arloa) 3 Lanbide Heziketa Gehiago ... 3 Mantentze-lan elektromekanikoa (Heziketa Zikloa). Erdi maila 3 Mekanizazioa (Heziketa Zikloa). Erdi maila 3 Sistema automatizatuak (Modulua) 2 Galdaketa eta pulbimetalurgiaren bidezko produkzioa (Heziketa Zikloa). Goi maila 1 DBH - Teknologiak 1 Fabrikazio Mekanikoko Produkzioaren Programazioa (Modulua) 1 Mantentze-lanen eta kalitatearen prozesuak eta kudeaketa (Modulua) 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) Guztiak ikusi ... gutxiago ...\n3 Elhuyar Hizkuntza Zerbitzuak 2 IRALE (2009-2010 ikasturtea) 2 R-400 1 Agirre Bereziartua, Ima 1 Artola Mendiola, Jon 1 Euskadi (Autonomia Erkidegoa). Hezkuntza, Unibertsitate eta Ikerketa Saila Gehiago ... 1 IRALE (2006-2007 ikasturtea) 1 Osinalde Vidal, Asier 1 R-300 Guztiak ikusi ... gutxiago ...


Hautatu dira BBK Soinu Berriak lehiaketaren lehen edizioa jokatuko duten 12 taldeak | BBK\nBBK 9 apirila, 2019\nBBK-k hautatu ditu jada BBK Salak antolaturiko lehen talde-lehiaketan, “BBK SOINU BERRIAK” deiturikoan, izango diren 12 taldeak. Apirilaren 11n eta 25ean, eta maiatzaren 9an eta 30ean joko dute.\nGuztira aurkezturiko 94 proposamenetatik, hautaturiko taldeak honako hauek dira: Pinpilinpussies (Rock), Las Selvas (Rock), Airu (Pop), The Owl Project (Pop), Los Chivatos de Ana Frank (Punk), Nekane (Pop-R&B), Sua (Rock), Perky Pat (Post Punk), Marban (Indie Pop), Bilbao Tropical (Rap), Dekot (Rock) eta Omago (Folk Pop).\nKontuan izanik diskografia-kontraturik indarrean ez duten artista edo talde bizkaitarretara mugaturik dagoela, BBK-k oso positiboki baloratu du lehiaketan izandako parte-hartzea, baita bertan agertu diren musika-generoen aniztasuna ere (Rock, Pop, Soul, R&B, Hip Hop, Trap, Elektronikoa, Surf, Garaje, Folk, Metal…). Gainera, nabarmentzekoa da proposamenen % 40tan gutxi gorabehera emakumezkoak zeudela (hamabi hautatuetako zazpitan daude emakumezkoak).\nHautaturiko 12 taldeak BBK Salan izango dira apirilaren 11n eta 25ean eta maiatzaren 9an eta 30ean. Egun bakoitzean 3 taldek/artistak joko dute, eta finala ekainaren 20an izango da hiru artista edo talderik onenekin. Lehiaketa-egun guztietan, 20:00 eta 23:00 artean izango dira emanaldiak. Kontzertuak “streaming” bidez emango dira BBKren Youtubeko kanalean.\nTaldeentzako lehiaketa honekin, BBK-k aukera eman gura die musikaren munduan lehen urratsak egiten ari diren gazteei, eta horretarako, musika-azpiegitura nagusia, BBK Sala, bertoko artista eta taldeen zerbitzura jarriko du. Beren sustapen-estrategian erabil dezaten, aretoan emango duten kontzertu osoaren ikus-entzunezko materiala, kalitate-estandar handikoa, jasoko dute talde guztiek, eta irabazleak sari hirukoitza izango du: Bizkaia BIME Live International Music Experience-n joko du; 4 gaiko EP bat grabatuko zaio El Tigre estudioetan, Deustun; eta bideoklipa StereoZona kanalaren kontura. Bigarren sailkatuak 4 gaiko EP bat grabatzeko aukera izango du Deustuko El Tigre estudioetan.\nTaldeak adituen epaimahai batek ebaluatuko ditu, eta bakarlari edo talde irabazlea bere originaltasun, nortasun, ahalmen, talentu eta karismaren arabera hautatu beharko dute. Epaimahaian honako hauek izango dira: Elias Monreal (Last Tour/ Meyo Records/ Encarta Club), Oihane Aldayturriaga (BBK-ko Kultura Arloaren arduraduna), Deu Txakartegi (Lehiaketaren zuzendaria eta WAS taldekoa), Julen Alberdi (Vulk) eta Iker Barbara (Zarata-Mondosonoro).\nBizkaiko kultura-agendan, kalitatezko ikuskizun egonkorrak finkatzea lortu du BBK Salak, adibidez, musikako mitoei, flamenkoari edo jazzari eskainitako zikloak. Horren haritik, 2019 urtearen hasieran musika-proposamen berriak programatu dira, geratzeko etorri direnak, adibidez “Emakumeok” (emakumezko artista ospetsuak) eta BBK SOINU BERRIAK.\nZehazki, BBK Soinu Berriak-ek publiko gazteago bati ireki eta eskaini gura dio Sala, horrela sektore guztiengana iristen saiatzeko.


Gazte Asanbladak piztu ditu Aretako jaiak - Aiaraldea.eus\nGazte Asanbladak piztu ditu Aretako jaiak\nAimar Gutierrez 2018-07-25 21:26 Jendartea Laudio Laudio: Areta\nGaur arratsaldean hasi dira Aretako jaiak eta igandera arte luzatuko dira. Egitarau oparoa antolatu dute bost egun hauetarako.\nAretako Gazte Asanbladari egokitu zaio Aretako jaiei hasiera ematea. Pregoia irakurri ostean txupinazoarekin batera hasi da festa giroa. Bost egun dituzte aurretik orain Aretako Jaiek, ekintza eta musika eskaintza zabal batekin.\nUrte osoan zehar gauzatutako lanaren errekonozimendu modura eskaini dio Aretako Jai Batzordeak Gazte Asanbladari pregoilari eta txupinero izateko ohorea, Izan ere, Aretako haurren aisialdi ekintza andana antolatu ditu Gazte Asanbladak azken urtean “herrian euskara sustatzeko helburuarekin”.\nAsanbladako kideek ere ohartarazi dute ez dutela inongo erasorik onartuko Aretan, eta, gertatuz gero irmoki erantzungo dutela adierazi dute.\nBEREZIA: Areta jaietan\nURA agentziak ohartarazi du uholdeek kaltetu ditzaketen lursailetan egongo direla Suhiltzaileen eta Ertzaintzaren azpiegitura berriak\nLIDL enpresa Laudiotik Langraiz Okara mugituko da\nBi adingabe atxilotu ditu Ertzaintzak Katuxa Ibarrako industriagunean lapurtzen saiatzeagatik\n"Munduko azoka" irekia egingo dute Lamuza eskolan\nBalkoi baten zati bat erori da lurrera Batzalarrin kalean\n[ERREPORTAJEA] Eskualde pobre batean bizi gara?\nLaudioko Udalak findu beharko du herritarren datuen tratamendua, Datu Babeserako Agentziak ohartarazi ostean\n35 urte beteta, hiru proiektu berrirekin dator Kirikiño\nApirilean eraitsiko dute trenbidearen gainetik igarotzen den zubia\nAdikzioen prebentzioari buruzko laneguna egingo dute bihar Laudion


Instagram sare soziala erabiltzen duzu? Ez zara ausartzen aplikazioa zabaldu eta argazkiak partekatzen hasten horrek eskaintzen dituen aukeretan galdu egiten zarelako? Edo filtroena ikusi duzu eta izutu egin zara?\nLasai, Instagram erabiltzen hasteko eskuliburua eskaintzen dizugu.\nJakingo duzunez, aurreko hilabetetan Instagram sare soziala erabiltzen ikasteko tailerrak eskaini izan ditugu Euskararen Etxean. Bertaratutakoek sare sozialaren aplikazioa instalatu, nondik norakoak eta ezaugarri nabarmenenak ikusi eta zuzenean erabiltzen hasteko aukera izan zuten.\nEz jakintasunean sartu, baina Instagram erabiltzen ikasita joan ziren.\nHemen lotuta eskaintzen dizugu ikastaro horietan erabilitako edukia. Ez da gauza bera hau bakardadean ikusi eta erabiltzen hasi edo taldeka aldi berean irakasleak esandakoa jarraitu eta froga egin. Baina behintzat oinarrizkoena ulertu eta martxan hasteko Instagramekin nahikoa izango duzu honekin.\nGainera, Instagram oso intuitiboa da eta erabiltzaile arrunt batentzako erraza, benetan!\nZer egin behar duzu hasteko? Fitxategia zabaldu, irakurri, estekak jarraitu eta ausartu. Besterik ez!\nInstagram sarea erabiltzeko oinarrizko ikastaroa from Azkue Fundazioa\nBide batez, orain ez duzu aitxakirik izango Loraldia, euskal kultura gaur geroan Instagrameko lehiaketan parte hartzeko, ezta?\nAnimatu zaitez, erronkak hasi dira!\nargazkiak edukiak eskuliburua instagram slideshare\nInstagram sare soziala erabiltzen hasteko eskuliburua | Azkue Fundazioaren Egunkaria | Maanxami's Blog(e)k dio:\n12:53 2015(e)ko maiatzak 1\n14:32 2015(e)ko urriak 6\n[…] oraindik ez dakizula nola erabiltzen den? Egon lasai, euskaraz euskuliburu hau sortu genuen. Orain bai ez duzuela aitzakiarik instagramer ospetsu bat […]\nZe arraio da Arduino delakoa?


Azaroaren 25a, zilegi - GARA\nEtzidamu, azaroaren 25ean, Emakumeen Indarkeriaren Kontrako Nazioarteko Eguna izango da. Bestelako nazioarteko egunetan bezala, ostegunean ere hainbat erakunde adierazpen, ekitaldi eta erronka zerrenda izango dira. Balioa dutelakoan, egun zehatz batean baino ez bada ere, aurrera begirako hausnarketa kolektiboa sustatzeko eraginkorra delakoan.\nBadago halako egunei zentzurik ikusi ez eta hipokresia erakusketa besterik ez dela uste duenik; egun horretan «tokatzen» delako mobilizatu, jendarte justuagoaren aldeko sentitu, eta, pertsona konprometituaren gutxieneko eginkizuna beteta, lasai asko geratu. Biharamunean ohiko bizitzari helduta aurreko eguneko asmo onak norberaren kontuek desagerrarazita. Eta badago enteratu ere egiten ez denik, eta, enteratuta ere, bost axola zaionik. Bestalde, badago halako egunen balioa eta premia onartu eta bultzatzen duenik.\nHalakoa baita jendartea, heterogeneoa eta anitza. Pertsona bakoitza bere kezka eta sentsibilitateak dituela bizi da, egun zehatzik gabe egunero, gehiago edo gutxiago sartuta kolektibitateari eragiten dioten gaietan. Gehiago edo gutxiago sentituta kolektibitateak norberarengan duen eragina, eta, horretaz ohartuta ere, partaidetzaren balioa eta eragin dezakeen botere zibila sinesgaitz ikusita. Hortaz, ondorioak dituzten erabakiak hartzeko benetako boterea dutenengan eragiten saiatzea alferrikako ahalegintzat jota.\nNire ustetan, kontu gutxi egongo dira kolektibitateari hainbeste eragiten diotenak emakumeen kontrako indarkeria bezala. Jendarte ereduan baitu oinarria, egun berezirik gabeko egunerokotasun horretan, hain zuzen, geure jarrera eta jokamoldeekin mantendu eta garatzen duguna, aldatzen hain zaila eta motela dena, ez baitira barneko eskemak egun batetik bestera puskatzen eta berreraikitzen. Ez baita erraza belaunalditik belaunaldira transmititzen denari uko egitea. Beraz, argi dago emakumeen kontrako indarkeria ez duela urteroko egun bakar bateko hausnarketak eta mobilizazioak konponduko, horretarako hainbat faktoreri eta esparru anitzetik heldu behar baitzaio, egunero, bai zehaztasunetik, bai osotasunetik begiratuta.\nHala ere, luzaroan isilarazia eta ezkutukoa izan den indarkeriaz ari garenean, etxeko lau pareta artera mugatua pribatutasunaren izenean, premiazkoa da kalera ateratzea, arazoa nabarmenki ikusgai jartzea. Biktima ugari utzi dituen eta uzten jarraitzen duen indarkeriaz ari garenean, azken datuak horien kopuruak behera egin barik handitu egiten ari dela erakusten ari zaizkigula, nahitaezkoa da denok esku hartzeko beharra azpimarratzea. Ezinbestekoa den moduan, edozein arazo konponduko badugu, arazoa, eta larria, dugula onartzea.\nHain zuzen, horretan datza, besteak beste, azaroaren 25aren zilegitasuna. Arazoa ikusgai eta aztergai jartzen du, kolektiboaren kontzientziara ekarrita, horren inguruan egiten ari dena eta egin beharrekoa plazaratuta; bestalde, aspaldiko tratamendutik urrun, biktimak eta borreroak identifikarazten ditu, inguruan ditugula nabarmenduta, eta lehenengoak ahaztu barik aintzat hartzen dituelako, behintzat, balio handia du azaroaren 25ak.


Getariako Txakolinaren uzta berriaren 3,1 milioi botila merkaturako dira\nGetariako Txakolin uzta berriaren 3,1 milioi botila merkaturako dira\nSalmentei dagokienez, 2019an % 4,5 hazi dira, aurreko urtekoen aldean.\nTxakolinarekin topa egiten. Argazkia: EiTB\nGetariako Txakolina Jatorrizko Izendapenak 2019ko uztaren datuak eman ditu, eta jakinarazi du 2018koen "ia berdinak" direla, 3.400.000 kilo mahatsekin, eta 3,1 milioi botila inguru merkaturatuko dituztela.\nSalmentei dagokienez, 2019an % 4,5 hazi dira, aurreko urtekoen aldean. Gipuzkoa eta EAE osoa dira, berriro, merkatu nagusiak (% 80), eta atzetik daude Madril eta Bartzelona % 10arekin.\nBeste % 10a beste estatu batzuetara saldutakoa da. Gehien AEBetan saltzen dute, % 65, eta gero datoz Frantziako Estatua (% 10), Erresuma Batua (% 5) eta Japonia (% 5). Gainerakoan, Europa iparraldeko merkatuetan izan omen du gorakada txakolinaren salmentak.\nAurten Ander Gonzalez sukaldariak eta Gabriela Uriarte dietista-nutrizionistak eskuratu dute jatorrizko izendapenak ematen duen "Mahasti Jaun" saria, ETB2ko 'A Bocados' saioan "bertako produktuarekin sukaldaritza osasungarria defendatzen" egiten duten lanagatik .


2020ko ekainaren 05a, ostirala\n#GetxoAktibaTU!-k bere sarean eragileak batzen jarraitzen du eta 1.000 argitalpen baino gehiago ditugu sare sozialetan. Osasun larrialdiak programako ekitaldi guztiak atzeratu ditu, baina ez du GetxoaAktibaTU! eragileen olatua sare sozialetan gelditzea lortu. ...Irakurri gehiago+\nATZERATUTA: GETXOAKTIBATU BERRIRO GETXOKO KALEETAN DA PROPOSAMEN BERRIEKIN\nGetxoAktibaTUren zazpigarren edizioa indar berrituarekin dator, eta sareko komunikazioaren proposamen berria ekarri du udalerriko jarduera elkarlanean bultzatzeko eta ezagutzera emateko mugimendua sortze aldera. Proposamen hori zer den jakin nahi baduzu, etor zaitez martxoaren ...Irakurri gehiago+\nMINDFULNESS ETA EMOZIOEN KUDEAKETA – TU MUNDO PUESTO EN PIE\n“Mindfulness-a esperientziari arreta jartzea da, bai zure barnean gertatzen dena, bai zure inguruan gertazten dena begiratzea”. June Asínek honela aurkezten zuen bere lana informazio liburuxketan eta tailer bizi hau laburtzeko era oso egokia izan ...Irakurri gehiago+\nGABONETAKO PATCHWORK- LANAS NICOLE\nTailer honek gabonetako aldiari aurrea hartu dio, denda askotan eta supermerkatuetan gertatzen den bezala, non turroiak eta gabonetako gozoak ikusten ditugun dagoeneko. Lanas Nicolek antolatutako ekintza honetan, Covadonga Rebolledok emandakoa, gure etxean egiteko osagai ...Irakurri gehiago+\nKUDEATU ESTRESA ETA ANTSIEETATEA ZURE EGUNEROKOTASUNEAN– PSICOLOGÍA Y SALUD INCKORPORA\n2018ko azaroaren 08a, osteguna\nEstresa eta antsietatearen kudeaketa ikuspuntu desberdinetatik hel daiteke, baina Algortako Inckorpora zentroan Mindfulnessen oinarritzen diren programei garrantzia handia ematen diote. MBSR egitarauan (Massachusettseko Unibertsitatearen Egitarau Ofiziala) heziketa ...Irakurri gehiago+\n« Aurrekoa 1 2 3 4 5 ... 57 Hurrengoa »


Izen anitzeko auzoan jaioa - Ahotsak.eus\nIzen anitzeko auzoan jaioa\nIzen anitzeko auzoan jaioa Jesus Urzelai Aiastui, 1929ko urtarrilaren 1ean jaio zen Anduagakoa baserrian. Bere auzoa "Madalena" izenarekin ezagutu du Jesusek bere 80 urteetan, baina "Santxolopetegi" lehenengo eta "Antsolopetegi" orain dira auzoaren izen ofizialak. "Antxilipiztegi" eta "Txantxilipiztegi", berriz, inguruko baserritarrek erabili ohi dituzten izenak.\nHizlaria(k): Urzelai Aiastui, Jesus\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ONA-075-002 kodeko bideoa nahi duzula aipatzea: ahotsak@ahotsak.eus\nJesus Urzelai Aiastui, 1929ko urtarrilaren 1ean jaio zen Anduagakoa baserrian. Bere auzoa "Madalena" izenarekin ezagutu du Jesusek bere 80 urteetan, baina "Santxolopetegi" lehenengo eta "Antsolopetegi" orain dira auzoaren izen ofizialak. "Antxilipiztegi" eta "Txantxilipiztegi", berriz, inguruko baserritarrek erabili ohi dituzten izenak.\nData: 2009(e)ko urtarrilaren 22a\n- Jesus, abizenak zela dakazu?\n- Urzelai, Aiastui.\n- Ze urtetan, ze egunetan jaio ziñan?\n- Eneruan batian, hogeta bederatzixan.\n- Oseake urtiak oso-osuak beteten (di)ttozu zuk.\n- Oso-osuak, larogei ointxe indda, larogei urte, e?\n- Gaztiaua emuten dozu.\n- Bai, gaztiaua bai.\n- Eta hemen jaio ziñan?\n- Zela da, Anduaga?\n- Zuek zelan esaten dozue?\n- Guk Anduaga.\n- Guk Anduagakua gero aiuntamientutik etorri zan, letrerua, horreik ifintten xuein Anduagakua.\n- Martezkuari badakitzu zela ifiñi xauen?\n- Ez dakit zela ipini xauen.\n- Martezlopezkua-edo, Martelopezkua edo holako zerbait.\n- A, bai e? Hau Anduaga, betik Anduaga.\n- Anduaga, zuek hala esaten dozue.\n- Eta hau, Anduagakua, aiuntamientuak ipini eben.\n- Eta aiuntamientuak u-kin edo o-kin jarri eben? Anduagakoa edo Anduagakua?\n- -kua uste dot. Hortxe dau letrerua ipinitta, uste dot –kua dauela ipinitta, Anduagakoa edo Anduagakua, ez dakit, hortxe dao letrerua.\n- Martez..., Martelopezkoa da Martezkua, pentsa eizu.\n- Hemen ipini zittuein etxe danetan, honeik letreruak zenbat urte ipiñi zitteilla ba? Horko letrerua neuk ipiñitta dau gaiñera eta... honeik ingo zittuein hamar bat urte, edo gehixau, hamabost bat urte igual, honeik letreruok ipiñi zittueila.\n- Eta auzuari zelan esaten dotzazue?\n- Guk lehenau Madalena. Oin Antxolopeztegi. Antxolopeztegi itxuria bizi guztikua izanda, baiña betik auzo hontan esan da betik Madalena esan da.\n- Zuk umetatik ezagutu dozu hau Madalena?\n- Bai. Ta hemen beste izen bat esaten daue beste batzuk Antxilipiztegi.\n- Enrike Torreauzokuak, Txantxilipiztegi.\n- Txantxilipiztegi, eta hau oin, letrerua ikusi dozue, Antxolopeztegi. Lehen zan Santxolopeztegi.\n- A, oin esia be kendu in xaue?\n- Kendu in xaue. Oin Antxolopeztegi.\n- Bai, Antxo, ni be konturatu naiz Antxo ipintzen zula.\n- Nik begiratu eta ez neben holakorik pentsaitten, Santxolopetegi izango zala.\n- Txantxilipiztegi dok hori, baiña betiko Madalena, Madalena auzua. Oin be gurera kartan bat etorten baldin bada, Madalena auzoa izango da, oin, etorten badira karta ofizialak ez, baiña etxekoren batek eskribitten baldin badau, Madalena auzua.\nUrkulu ingurua: errekak; toponimia\n"El montón" parkea eta igerilekuak\nBekoetxe baserria; ingurua nolakoa\nErrenta gariarekin ordaintzen zen\nSan Lorenzo auzoan eman diren aldaketak\nTxontako Telleria kale-baserriaren ingurua\nAuzo bakoitzean ermandade bat


b. Zentsura | Stop, Telebista\nArchive for the ‘b. Zentsura’ category\nabuztua 21, 2011\nKategoriak: b. Zentsura, Telebistari Buruzko Gogoeta\nEITBren alderdikeriari buruzko ikerketa interesgarria (Izar Mendiguren)\napirila 1, 2011\nEITBren politikan alderdikeria dela nagusi frogatu du ikerketa batek (berria)\nLABek salatu du EITBko albistegietan ez dela berdina lurralde eta subjektu politikoen trataera\nIzar Mendiguren ( Bilbo)\nBilbon aurkeztu zuten Martxoaren 28an Aztikerrek, LABek eta Ipar Hegoa fundazioak egindako ikerketa. / MARISOL RAMIREZ / ARP.\nEITBren komunikazio ereduak ez du errealitatea islatzen Aztikerrek, LABek eta Ipar Hegoa fundazioak egindako ikerketa baten arabera. «Ikerketan ageri denez, denbora banatzeko irizpideek ez dute zerikusirik interes informatiboarekin eta pluraltasunarekin», dio LABek. Irailetik abendura bitartean, ETB1, ETB2, Euskadi Irratia eta Radio Euskadi kateetako 28 albistegi aztertu dituzte. Guztira, 1.065 albiste.\nAzterketaren arabera, hamar albistetatik hiru kiroletakoak dira; %29, hain zuzen ere. Gehienek futbola dute hizpide. «Kirolari eskainitako albiste kopurua politikari eta ekonomiari batera eskainitakoa beste da», azpimarratu du Arantza Sarasola LABeko Zerbitzu publikoen federazioko arduradunak.\nGaineratu duenez, gizartea entretenitzea da EITB taldeak egiten duen apustu informatiboa: «Guztia ondo doa eta Hemen ez da ezer gertatzen lelopean albistegiak gehiago dira denbora-pasarako informatzeko baino». Euskal Herria ezabatze horren adibidetzat du Sarasolak: «Ez da kasualitatea albisteetatik ezabatu duten lehen gauza Euskal Herria izana lurralde gisa», adierazi du.\nEAE. Hori da titulua eta abisteetan maizen agertzen den kontzeptua. Alabaina, Espainia da EAEren atzean gordetzen den erreferentzia inplizitu nagusia, LABen arabera. «EAEko eta Nafarroako autonomia estatu osoarekin homologatu nahi dituzte, eta Espainiaren eremuan modu eztabaidaezinean errotu». Nabarmendu dutenez, Euskal Herria kontzeptuaren erabiltzaile nagusia Euskadi Irratia da.\nEsparru autonomikoa indartu nahiak ondorio bat islatzen du, Sarasolaren iritziz: identitate nazional espainiarra indartzeko estrategia izatea. Horretarako hizkuntza inplizitua erabiltzea egotzi dio EITBri, Espainiako sinboloen eta irudien erabilera, esaterako. Izan ere, ETBn ageri diren irudien %51,4 Espainiakoak dira, eta %37,7 EAEkoak. «ETBko albistegietan bistaratzen diren banderen %77,5 Espainiakoak dira, %11,3 ikurrinak, eta %4,2 ikurrina eta espainiarra batera», jakinarazi du.\nNaziotasuna ukatzeko tresna\nEguraldiaren mapan ez ezik, Euskal Herriaren ikusezintasun politikoarekin, errealitatea ukatzen ari da EITB, LABen ustez. Izan ere, Nafarroak %6,2ko presentzia du albistegietako tituluetan, eta Ipar Euskal Herriak %1,2 baino ez. Espainiako Estatuarekin zerikusia duten albisteak tituluen %16,8 dira. «ETB2n, %21,3raino igotzen da», nabarmendu du.\nEuskarari erreparatuta, telebistek ematen diotela tratamendu txarrena bistaratu du ikerketak. ETB2n, %57tan, ez dute uzten protagonistaren ahotsa euskaraz entzuten. «ETB1en adierazpenak gaztelaniaz izan arren, ahotsa %70,9tan uzten dute».\nSarasolaren esanetan, azterlanak agerian uzten du EITBren komunikazio ereduak errealitatea eta gizartea baztertu egiten dituela: «Sakrifikatu egiten da euskal komunikazio talde publikoaren balio erantsia izan beharko litzatekeena, eta barne tentsioak sortzen dituzte». Agintekeriaz jokatu izana eta langileen behin-behinekotasuna, mehatxuak eta zigorrak baliatu izana egotzi dio sindikatu abertzaleak EITBri.\nAlbiste bera Deia-n\nKategoriak: b. Zentsura, c. Iritzi aniztasuna, e. Manipulazioa\nNork sutu duen EITB ezbaian, baina etxe hori sutan dago bai\n© cc-by-sa Sustatu ¦ 2010-11-09 ¦ 08:56 ¦ hedabideak\nMiguel Angel Idigoras ETBko zuzendariak are gehiago nahastu du EITBren inguruko nahaspila, atzo argitaratutako elkarrizketa batean botatakoekin. EAJk ohar batekin erantzun zion Idigorasi atzo, eta gauez, komunikatu ofizialarekin EITBren zuzendaritzak erantzun zuen. Bide batez, guztiaren jatorrian dagoen bideoa publiko egitea erabaki du EITBko zuzendaritzak.\nJatorrian, Estatutuaren urteurrenaren inguruan kutsu politikoa zuen testu bat prestatu izana, eta huraxe erredaktore bati irakurriarazi nahi izatea dago. Horretaz informatu genuen Sustatun, baita ondoren izandako erreakzioez. Testu hura, azkenean, kontratu ez iraunkorra zuen pertsona batek irakurri zuen albistegirako. Irakurketari uko egin zion kazetaria, eta haren egoera salatu zuena, espedientatu egin zituztela zabaldu zen. Erreakzio gisa, langileek oharra kaleratu zuten, eta baita pankarten bidez protesta publikoa egin.\nEITBko Zuzendaritzak, bideo eta testu hartan zertaz lotsatu ez dagoela erakusteko edo, publiko egin du bideoa atzo.\nPolemika honek egindako bidean, atzo egun latza izan zen, batez ere ETBko zuzendari Miguel Angel Idigorasek elkarrizketa batean sekulakoak eta bi bota zituelako El Correo egunkarian. Badirudi ezker abertzale erradikalenak kontrolatzen duela EITB, bai lehen, eta bai orain.\nDurante 30 años, en ETB se ha convivido gracias a un pacto de no agresión entre las direcciones nacionalistas y el mundo más radical de la plantilla. El PNV dirigía la televisión y, a cambio, la izquierda más radical, respaldada por ELA y LAB, campaba a sus anchas.\nHay grandes profesionales. Pero parte de la plantilla la forma gente que no quiere el enfrentamiento, que mira para otro lado y da la callada por respuesta, mientras otro sector, instigado desde fuera y por propia ideología, no permite que nadie ejerza la dirección. Los más radicales tienen el control interno.\nKontrol ikaragarri horretan, nonbait, EAJkoen laguntza du kanpotik, alderdi horrek lagundu diolako sutea eragiten EITBren barruan dagoen nukleo erradikalari; horixe sinesten du Idigorasek.\nHorren aurrean, oharra kaleratu zuen atzo arratsaldez EAJko Euzkadi Buru Batzarrak. Pasarte bat:\nGertakari multzo honek Euskal Telebista eraman du guztiz jasanezina den egoerara. Kudeaketa lanetik ateratzen diren datuak argiak dira. Gizartean ospe ona galdu dute eta urte betean ikus- entzuleriaren erdia baino gehiago galdu da. Datu hauek zalantzan jarri dute ETBren egitasmoaren bideragarritasuna eta atzera bueltarik ez duen egoerara eraman dute zuzenean edo zeharka Euskadiko 3000 famili hartzen dituen egitasmoa.\nEta ohar honen aurrean, EITBko zuzendaritzaren beste ohar bat, Idigorasen alde, EAJren kontra, eta sei puntu nabarmenduz.\nMiguel Angel Idigoras ETBko zuzendariari bere babesa eskaini nahi dio berriro ere.\nGezurrezkotzat jo eta ukatu egiten du kazetari bati berak ez idatzitako tesu bat inposatu nahi izana.\nUkatu egiten du erabat, saileko buruaren irizipideak intentzionalitate politikoa izan zutela\nHartara, ika-mika sortu duen bideoa eitb.com-en zintzilikatzea erabaki du, ikusleek edukia balora dezaten.\nBerriro ere azpimarratu nahi du erakundeekiko errespetu eta denfentsarekin duen konpromisoa, balore demokratiko eta etikoen aldeko erantzukizuna eta indarkeriaren biktimei arreta.\nAzkenik, EITBn borroka eta jazarpen politikoa egitea helburu izanik Euskal Irrati Publikoaren irautea eta EITBko lanpostuak arriskuan jartzen dituztenak salatu nahi ditu\nOhar hau EITBko zenbait emanalditan eman dutela dirudi, adibidez gaur goizean Euskadi Irratian 8.30ak aldera.\nKategoriak: Albistegiak, b. Zentsura, c. Iritzi aniztasuna, e. Manipulazioa\nMichael Moore: NBC TV Nationek albistea aldatu egin zuen Cuba ez goraipatzearren\nurria 28, 2010\nDemocracy Now-n egindako elkarrizketaren zatia -gazteleraz azpititulatuta-. Bertan, M. Moorek Amy Goodmani kontatzen dio NBC TV nationen zentsuratu egin zutela, telebista horrek ez baitzuen esan nahi izan Cubak irabazi zuela zenbait herriren artean egindako “osasun olinpiadetan“.\nCubainformacionek moldatutako albistea:\nKategoriak: b. Zentsura\nHau da Argentinan debekatu duten bideoa.\nurria 21, 2010\nArgentinako telebistak bideo hau emititzea debekatu zuen. Zenbait forok hedatze-kateak hasi dituzte zentsurari aurre egiteko. Gu ere bertan ematen den informazioaren barreiatzaileak izango gara.\nekaina 16, 2010\nTELEBISTAREN ERAGIN FISIKOA\nTelebistaren edukiak alde batera utzita, kontuan hartzeko modukoak dira pantailak emititzen dituen izpi, argi, soinu, kolore eta abar. Frogaturik dago giza-garunean izan dezaketen eragina kaltegarria ere izan daitekeela. Fotosentikor-epilepsiari buruzko pediatria-medikuntzako edozein liburu irakurri jakiteko telebista luzaroan ikusteak zer-nolako ondorioak izan ditzakeen.\nPokémon marrazki bizidunetako eszena honek hainbat epilepsia-atake eragin zituen Japoniako haurrengan. Antza denez, urdin eta gorri koloreen arteko aldaketa bizkorrak eragiten du atake hori. Zentsuratu egin zuten.


'Granma'-ra itzuli da | Mundua | Berria\nFidel Castroren errautsak daramatzan karabana, atzo, Habanatik ateratzen, herritarrek buruzagiari agur esaten dioten bitartean. SANTI DONAIRE Tamaina handiagoan ikusi\n2016ko abenduak 1 - Habana\nAzaroak 25 egun zituen, 1959an. 82 lagun, Fidel Castro buru, Granma itsasontzi txikian sartu, eta Mexikoko Veracruzko kostaldea utzi zuten atzean. Ideia garbi bat zuten buruan, garbia bezain ausarta: Fulgencio Batista diktadorea, armak eskuetan, boteretik egoztea. 60 urte geroago, egun berean, 90 urte zituela, Fidel Castro hil zen. Nicolas Maduro eta Enrique Peña Nieto Venezuelako eta Mexikoko presidenteek hurrenez hurren, detaile hori gogoratu dute Habanan, gainezka egindako Iraultza plazan, herritarrek eta nazioartetik iritsitako agintariek eginiko omenaldi hunkigarrian.\n«90 urte bete arte lagunduko gintuela esan zigun Fidelek Evori eta bioi», kontatu zuen Nicolas Madurok, «eta jakina da Fidelek betetzen duela agindutako guztia. Orain, Granma-ra itzuli behar da, Fidel!».\nEhunka mila lagunek erne entzun zituzten nazioarteko agintarien goraipamen hitzak. Oholtzatik igaro ziren Afrika, Asia, Europa eta Amerikako hainbat eta hainbat presidente eta goi agintari: Txina, Iran, Namibia, Hego Afrika, Qatar, Mexiko, Venezuela, Nikaragua, Salvador, Aljeria, Bolivia, Grezia...\nMunduaren mapa irauli zuen Fidel Castrok, hein batean, Mendebaldeko potentzia boteretsuek eraiki duten maparen alternatiba bizia, nolabait. Nabarmenak ziren, esate baterako, AEBetako administrazioak Gaizkiaren ardatz deitutako horretako agintarien presentzia Habanako omenaldian.\nRaul Castrok denei eman zizkien eskerrak, eta Fidel anaiari zuzendu zizkion azken hitzak: «Fidel maitea: Martiren omenezko monumentuaren ondoan, mende erdi luzean elkartu izan garen tokian, esaten dizugu, gure herri nekaezin, borrokalari eta heroiko honekin batera, garaipenera arte beti!».\nEkitaldiaren unerik hunkigarrienetako bat izan zen hori, baina ez bakarra. Lau ordu luze iraun zuen, eta bitarte horretan asko izan ziren une gogoangarriak. Esate baterako, Alexis Tsiprasek, Europako Batasunetik iritsitako lehen mailako buruzagi bakarrak, hauxe zioen: «Grezian, justiziaren eta berdintasunaren aldeko borrokan beti izaten dugu present Fidelen eredua, gure garaipen eta porrotetan».\nNamibiako presidente Heig Gottried Geingobek esker hitzak izan zituen, Fidel Castrok eta Kubak apartheidaren aurka egindako borroka gogoratuz. «Kubatarrak ez ziren etorri gure diamante eta aberastasunak lapurtzera. Euren odola eman zuten gure askapen borrokan. Beti izango gara esker oneko zuekin».\nMunduko buruzagiek gogorarazi zuten Castro XX. mendea ulertzeko «erreferentzia saihetsezina» dela. Horixe esan zuen, esate baterako, Txinako presidenteorde Li Yuanchaok. «Bere garaiko erraldoi bat izan da».\nDaniel Ortega Nikaraguako presidente sandinistak Castrok eta Salvador Allendek izan zuten harreman bereziarekin azaldu zuen Kubako buruzagiaren jarrera. «Allende borroka baketsuaren aldekoa zen, eta Fidel arma bidezko iraultzarekiko konbentzimendu osoa zuen, baina beti babestu izan zuen Allende».\nBuruzagi ezagunez gain, munduko ezkerraren era guztietako ordezkariak zeuden Habanan, Castrori agur esateko ekitaldian. Haien artean zeuden, besteak beste, Sortuko Nazioarteko harremanetarako ordezkari Asier Altuna, Gerry Adams Sinn Feineko buruzagia eta Anna Gabriel CUPeko diputatu katalana. Arnaldo Otegi EH Bilduko buruzagiari ez zioten bidaiatzen utzi, AEBetako aire espazioan sartzeko baimenik ez duelako.\nGauekoa bukatu, eta goizean, Habanako herritarrak goiz-goiz prest ziren Fidel Castroren errautsak agurtzeko. Zazpiak zirela irten zen segizioa Santiagora, han egingo baitiote azken agurra datorren larunbatean.\nAskatasunaren aldeko martxak 1959an gerrillak Batista garaitu ostean egin zuen ibilbide bera egingo du, alderantzizko norabidean. Atzo Habanatik Cienfuegosera joan zen. Bihar helduko da Santiagora, Granma itsasontzia lehorreratu eta bizardunen iraultza-ren abiapuntua izan zen uhartearen ekialdeko kostan.


Urteko azkena egunarekin bat, San Silbestre eguna hain zuzen, urteari amaiera emateko Ordiziako alde zaharreko kaleetan ospatzen den lasterketa bertan dugu. Aurten XXXIX. edizioa ospatuko da. 1977an sortu zen eta Gipuzkoako San Silbestreetan bigarren zaharrena da. XIII. Jose Manuel Caballero “Txato” oroigarria ere izango da. Goiz-Aterpe elkartea eta Txindoki AT-ren arteko lankidetzan antolatzen dira lasterketa hauek. Arratsaldeko 5etan hasiko dira frogak, benjamin mutilak hain zuzen (2006, 2007 edo ondoren jaioak), ohiko bira emanez: Plaza Nagustik irten, Santa Maria kalea zeharkatu eta Plaza Nagusian amaituz, horrela 372 m burutuz. 17:05etan benjamin nesken txanda izango da, ibilbide berean hauek ere. 17:10etan alebin mutilak (2004-2005), aurreko zirkuituari 3 itzuli emanez (1116 metro) eta 17:15etan alebin neskak 2 itzuli burutuz (744 m). 17:20etan infantil mutilak (2002-2003) irtengo dira, 4 itzuli emanez (1488 m) eta 17:20etan infantil neskak, 3 itzuli burutuz (1116 m). 18:30etan emango zaio hasiera lasterketa herrikoiari, kadete mailakoetatik aurrerakoei. Ohiko 6200 metroko ibilbidea burutu beharko dute. Hasiera Olano taberna parean izango da, Gaztetxe zahar aldera irtenez, eskuinetara biratu Eroski City parean, Unanue gozotegiaren parean abenidara irten eta zrikuitu txikiari amaiera emanez Pias parean. Hortik Astokaleko igoerari ekingo diote lehen aldiz eta hiru aldiz burutu beharko dute itzuli handia: Malkasko, hegoko biala Tximista sagardotegira arte, abenida, Astokale eta Plaza Nagusia. Abenida laugarren aldiz igotzen dutenean Pias paretik Kale Nagusian sartuko dira eta helmuga udaletxe parean egongo da kokatua. Aurtengoan, iaz garaile izan zen Txindoki AT-ko Eneko Agirrezabal segurarra, probako errekorra duena (19:12) eta Gizpukoako kros txapeldun izan berri dena, ez da irteera lerroan izango, orain bi urte bezala Donostiako San Silbestrea irabaztea izango baita bere helburua. Faboritoen artean betikoak izango dira: Gorka Satrustegi, Jose Antonio Blanco “Txuri”, Alexander Oiarbide, Angel Vazquez lazkaotarra… Emakumezkoetan Izaro Rubio, Maider Gaztañaga, Maria Ibañez, Uxue Ibañez, Olatz Unanue, Paula de Juan… dira hautagai nagusiak.\nAsteburu hontako atletismo iharduna Donostiako belodromoan ospatuko diren hiru txapelketen inguruan izango da. Hilak 3 igandean Euskadiko beterano mailako txapelketa burutuko da. Astelehenean, hilak 4, Euskadiko proba konbinatuen txapelketa eta Euskadiko kadete mailako 3000 metroko txapelketa. Hiru lehiaketetan izango da Txindoki AT-ko ordezkaritza.\nGipuzkoako federazioaren gabonetako kontzentrazioa\nUrtero bezala Gipuzkoako federazioak gabonetako kontzantrazioa antolatu du kadete eta infantil mailako atletentzat. Aurtengoan Gasteizen burutuko da urtarrilaren 2tik 5era. Bertan izango dira 22 atleta urdin, 19 infantil eta 3 kadete. Barriako albergean lo egingo dute eta Mendizorrotzako modulu estalian entrenatuko dute.\nPasa den larunbatean egin ziren partaidetza libreko saioetan emaitza interesgarriak izan ziren. 300 metrotan Josu Sarriegi kadeteak 41.75 s egin zuen, Xabier Martinek 44.33 s eta Jon Etxarrik 46.83 s. 1500 metrotan Adrian Pajares juniorrak 4:24.66 egin zuen. Kadeteetan Xabier Martin eta Mikel Albisuk 1,51 m eta 1,46 m-ko markak lortu zituzten hurrenez hurren altuera jauzian. 400 metrotan Ahizpea Oiarbide jubenilak 1:04.97 egin zuen (marka pertsonala) eta jauzi hirukoitzean Ibone Aiestaran jubenilak 9,77 m (marka pertsonala hau ere).\nLasterketa herrikoiei dagokienean, urte amaiera oparoa izaten ari diren bi atletek lasterketa ona burutu zuten Pasai Antxoko krosean. Alvaro Calderonek 8. amaitu zuen eta Unai Azpiazuk 28. Azken honek hurrengo goizean errepikatu egin zuen Oiartzungo lasterketa herrikoiean, 60. postuan amaituz andrazko bati lagunduz.


Bielorrusia: Errusiako mertzenarioek galdetu dute `` terror '' lursailagatik! - TELES RELAY\nBielorrusia: Errusiako mertzenarioen inkesta "terror" lursailagatik!\nBielorrusiak preso bozketa egin aurretik atxilotutako mertzenario errusiarrek aurreikusitako "ekintza terroristen" inguruko ikerketa penala ireki du.\nBielorrusiak ikerketa kriminal bat ireki du aurreikusitako "ekintza terroristak" direla eta Errusiako mertzenarioak presidentetzarako hauteskundeen aurretik atxilotu zuten, beste dozenaka jarraipena egiten ari zirela gaineratuz.\nHerrialdeko segurtasun zerbitzuek asteazkenean atxilotu zituzten 32 borrokalari errusiar eta beste gizon bat beste toki batean.\nAndrei Ravkov Bielorrusiako segurtasun kontseiluko buruak esan zuen ostegunean ikerketa kriminal bat abiarazi zela eta gizonezkoei "ekintza terroristak" prestatzea leporatu zitzaiela.\n"Hogeita hamahiru atxilotu zituzten; Gehienez 200 lurralde daude (Bielorrusiakoa) ", esan du Ravkovek.\n"Bilaketak abian" ari direla esan du besteak aurkitzeko, eta salatu du "orratz baten gainean orratzak bilatzeko modukoa" zela.\nBielorrusiako KGB segurtasun zerbitzuek esan dute atxilotutako gizonak Wagner Taldeko kideak direla, Vladimir Putin Errusiako presidentearen aliatu batek kontrolatu zuela uste duen enpresa militar pribatuak eta Moskuk Ukrainan, Sirian eta interesak defendatzen dituela. Libian.\nAtxiloketak abuztuaren 9ko presidentetzarako hauteskundeak izan ziren, Alexander Lukashenko gotorlekua seigarren agintaldia burutzen ari baita.\nLukashenkok oposizioko hautagaiak eta haien aldekoak atxilotu zituen.\nProtestak 9,5 milioi pertsonaren artean lehertu ziren, Svetlana Tikhanovskaya 37 urteko hasiberri politikoa azkar bihurtu baitzen Lukashenko arerio nagusia.\nLukashenkok Moskuko "txotxongiloak" kontrolatu izana leporatu zion bere kritikari batzuei.\nRavkov Lukashenkoren aurkako hautagaiekin topo egin ondoren hitz egin zuen, Tikhanovskaya barne, eta ohartarazi zien mitinetan segurtasun neurriak estutuko zirela.\nGeroago, Belta News Agency agentziak jakinarazi du Bielorrusiako agintarien ustez Tikhanouskaya senarrak Errusiako taldearekin loturak izan ditzakeela eta bere aurkako prozedura penalak abian jarri dituztela matxinadak pizteko.\nBeltak lehenago esan zuen agintariek Bielorrusiako 200 borrokalari etortzeari buruzko informazioa jaso zutela "hauteskunde kanpainan zehar egoera desestabilizatzeko".\nAsteazkenean bere segurtasun kontseiluaren larrialdi bilera batean, Lukashenkok Moskuri azalpenak eskatu zizkion.\n"Errudunak badira, egoera honetatik duintasunez atera behar da", esan du Lukashenkok telebistako oharretan.\nErrusiako albiste agentziek jakinarazi dutenez, Errusiako Dmitry Mezentsev Bielorrusiako enbaxadoreak esan du ostegunean Bielorrusiako Atzerri Ministeriora gonbidatuta zegoela.\nKremlin-eko bozeramaileak, Dmitry Peskov-ek esan du Moskuk bielorrusiatik azalpen osoa nahi duela atxilotutako errusiarrei eta haien eskubideak guztiz errespetatuko direla espero duela.\n"Ez dugu informaziorik eurek burutu dituzten legez kanpoko jarduerei buruz", adierazi du Peskovek Mosku. "Arazo hau konpontzeko aukera emango digun informazioa jasotzea espero dugu. "\nPeskov-ek esan zuen Errusiako antzeko deskribapen bielorrusiar asko daudela, baina Moskuk ez zuen bere gain hartu legez kanpoko ezer egiten ari zirenik.\nOstegunean, Bielorrusia eta Ukraina adostu zituzten atxiloketen ondoren mugen kontrolak estutu eta mugen arteko lankidetza zabaltzeko.\nBi herrialdeak desestabilizatzeko saiakerarik ez egitea da xedea, Bielorrusiako ministroak adierazi duenez, bilera bat egin ondoren Mezentsev eta Bielorrusiako Ukrainako enbaxadorea.\niturria: https: //www.aljazeera.com/news/2020/07/belarus-probes-russian-mercenaries-terror-plot-200730092717064.html\nSuitza: FIFAko buruzagia Infantino buruzagiaren aurkako prozedura irekia\nKLMk 1500 kaleratze berri iragarri ditu lanpostuen murrizketak% 20ra eramateko